Ninu ọrọ agba ojiṣẹ Ọlọrun naa, o ni "Eto idibo orileede Naijiria to n bọ lọna yii yoo waye ni irọwọ-irọsẹ lai fa ogun lọ. Ko nii si itajẹ silẹ, wọn ko nii ta ẹjẹ ẹnikẹni kalẹ. "Ifọkanbalẹ yoo wa, ati pe ondije ti Ọlọrun nifẹẹ si ni yoo di Aarẹ lati ṣakoso Naijiria. "Naijiria yoo gbadun eto aabo gidi pada. Alaafia ati ifọkanbalẹ yoo wa lori ilẹ, okun, inu afẹfẹ ati nibi gbogbo."


2023: Biṣọọbu Oyedepo sọ ẹni ti yoo di Aarẹ Naijiria lọdun yii

"Naijiria yoo gbadun eto aabo gidi pada. Alaafia ati ifọkanbalẹ yoo wa lori ilẹ, okun, inu afẹfẹ ati nibi gbogbo."


Ẹ woju ọmọbinrin arẹwa to dawati lojiji

Titi di asiko ti a pari akojọpọ iroyin yii ni ko tii sẹni to le sọ pato ibi ti ọmọbinrin arẹwa ti ẹ n woju rẹ yii wa. Ọjọbọ, Tọsidee, ọjọ karun, oṣu kinni, ọdun ti a wa yii la gbọ pe ọmọbinrin naa, Rejoice Sarima Dike jade nile, ti ko si tii pada ri latigba naa. AWIKONKO gbọ pe fasiti Madonna to wa nipinlẹ Rivers ni ọmọ ogun ọdun naa n lọ. Wọn ni agbegbe kan ti wọn pe ni Atali Farm Estate, Eneke, Port Harcourt ni Rejoice n gbe, nnkan bi aago mẹjọ alẹ, ọjọ naa ni wọn rii gbẹyin. Ẹnikẹni to ba kofiri rẹ, tabi mọ ohunkohun nipa ibi to wa, ko kan si awọn obi ati ẹgbọn rẹ lori awọn ẹrọ ibanisọrọ wọnyii 07034268865, 07083316134, 09010251931 tabi ki wọn lọ fi to ileeṣẹ ọlọpaa leti.


Mo fẹẹ ta ọkan mi fun eṣu nitori ipenija ti mo n koju - Iyaale ile pariwo sita

Bi awọn eeyan ko ba tete dide fun iranlọwọ iyaale ile kan to loun wa lori ipinnu lati ta ọkan oun fun eṣu, afaimọ ni ki ọrọ ọhun ma pada ri b'awọn eeyan ko ṣe fẹ. Iyalẹnu nla lo jẹ f'awọn eeyan lori ikanni fesibuuku nigba ti obinrin naa, Arabinrin Ngozi Blessing kọ ọrọ sibẹ wi pe ipenija toun n koju ti fẹẹ kọja agbara oun, toun si ti n ronu lati ta ọkan oun danu fun eṣu. Ọjọ Abamẹta, Satide, ana ni Blessing kọ ọ sori ikanni awon Kristẹẹni wi pe oun ti ṣetan lati ta ọkan oun danu."Mo n ronu lati ta ọkan mi fun eṣu. Awọn ipenija ti mo n koju lasiko yii ti n kọja agbara mi." Bo ṣe kọ ọrọ yii tan, l'awọn eeyan ti bẹrẹ sii gba a niyanju loriṣiriṣi, ti wọn si tun n gbadura fun un.


Ijọba mẹkunnu ni mo fẹẹ ṣe l'Ogun - Harrison, oludije s'ipo gomina lẹgbẹ AAC

Oludije s'ipo gomina ipinlẹ Ogun labẹ asia ẹgbẹ oṣelu African Action Congress, AAC, Ọnarebu Adeyẹmi Harrison ti ṣeleri wi pe oun ko nii ja awọn ọmọ ati olugbe ipinlẹ naa kulẹ, bi wọn ba dibo yan oun gẹgẹ bii gomina l'ọdun yii.Harrison sọ pe ijọba mẹkunnu loun fẹẹ ṣe, lati rii pe gbogbo araalu jẹ mudunmudun eto oṣelu awaarawa, to si ni ilana toun fẹẹ fi dari ipinlẹ naa ni yoo ṣe anfaani fun t'ọmọde, t'agba.Siwaju sii lo sọ pe oun yoo fun gbogbo ijọba ibilẹ patapata lanfaani lati maa ṣakoso ara wọn, nitori pe ọna kan ṣoṣo toun mọ pe yoo mu idagbasoke ati ilọsiwaju ba ipinlẹ ati orileede ni ki ijọba ibilẹ da duro.Ọnarebu Adeyẹmi Harrison, ẹni to ti f'igba kan ri jẹ ọmọ ile igbimọ aṣofin ipinlẹ naa lati ẹkun Ogun Waterside lo sọ awọn ọrọ wọnyi lakoko to n bura fun awọn igbimọ ipolongo ẹgbẹrun kan rẹ n'ijọba ibilẹ Ọdẹda ati Abẹokuta South l'ọjọ Aiku, Sannde ana.Nibẹ lo tun ti jẹ ko di mimọ pe gbogbo akẹkọọ lati ile ẹkọ alakọbẹrẹ titi de fasiti ni yoo jẹ anfaani eto ẹkọ ọfẹ labẹ ijọba oun. O ni ko si nnkan to le mu ki awọn eeyan ma jẹ anfaani eto ẹkọ, nitori pe awọn ohun amuṣagbara ati amuṣọrọ wa nilẹ. "Gbogbo awọn adari wa lonii ni wọn jẹ anfaani eto ẹkọ ọfẹ nigba aye baba wa, Awolọwọ. Mo nii lọkan lati gbe eto ẹkọ ọfẹ kalẹ lati ile ẹkọ alakọbẹrẹ titi de fasiti. "Awọn ọba naa ni ojuṣe lati ṣe ninu eto  idagbasoke agbegbe wọn, paapaa ilu ti wọn jẹ ọba le lori. Idi ree ti a fi gbọdọ jẹ ki ijọba ibilẹ da duro ninu eto iṣakoso mi.


Mo nii lọkan lati gbe eto ẹkọ ọfẹ kalẹ lati ile ẹkọ alakọbẹrẹ titi de fasiti. "Awọn ọba naa ni ojuṣe lati ṣe ninu eto  idagbasoke agbegbe wọn, paapaa ilu ti wọn jẹ ọba le lori. Idi ree ti a fi gbọdọ jẹ ki ijọba ibilẹ da duro ninu eto iṣakoso mi. Awọn Baalẹ naa ni ojuṣe lati ṣe, to fi mọ awọn oloye. "Bi ijọba ibilẹ ko ba da duro, eto idagbasoke soke ko le rọrun f'awọn Ọba, Baalẹ lati ṣe. Koda, alaga ijọba ibilẹ gan-an ko le ri ohunkohun ṣe.


Awọn Baalẹ naa ni ojuṣe lati ṣe, to fi mọ awọn oloye. "Bi ijọba ibilẹ ko ba da duro, eto idagbasoke soke ko le rọrun f'awọn Ọba, Baalẹ lati ṣe. Koda, alaga ijọba ibilẹ gan-an ko le ri ohunkohun ṣe. Bi wọn ba da duro, eto aabo yoo ṣe daadaa, nitori pe ojuṣe ijọba ibilẹ ni, ko to di pe ijọba ipinlẹ dide iranlọwọ. "A maa gba awọn eeyan si iṣẹ fun eto aabo, ti a si maa ra awọn irinṣẹ fun wọn, eyi ti yoo jẹ ki iṣẹ wọn rọrun lati koju awọn oniṣẹ ibi. Awọn to n ṣakoso wa lakoko yii ko ni ipinnu ọjọ iwaju rere fun wa, ohun ti wọn yoo jẹ lonii nikan ni wọn mọ.


Bi wọn ba da duro, eto aabo yoo ṣe daadaa, nitori pe ojuṣe ijọba ibilẹ ni, ko to di pe ijọba ipinlẹ dide iranlọwọ. "A maa gba awọn eeyan si iṣẹ fun eto aabo, ti a si maa ra awọn irinṣẹ fun wọn, eyi ti yoo jẹ ki iṣẹ wọn rọrun lati koju awọn oniṣẹ ibi. Awọn to n ṣakoso wa lakoko yii ko ni ipinnu ọjọ iwaju rere fun wa, ohun ti wọn yoo jẹ lonii nikan ni wọn mọ. "Ẹgbẹ oṣelu AAC, ipinnu rere la ni f'awọn araalu. Ijọba mẹkunnu la fẹẹ ṣe, eyi ti yoo jẹ ki gbogbo araalu jẹ anfaani mudunmudun eto oṣelu awaarawa. Ẹyin ti ẹ ko ba tii gba kaadi idibo alalopẹ yin, ẹ tete lọọ gba bayii, nitori pe asiko ti n lọ.


"Ẹgbẹ oṣelu AAC, ipinnu rere la ni f'awọn araalu. Ijọba mẹkunnu la fẹẹ ṣe, eyi ti yoo jẹ ki gbogbo araalu jẹ anfaani mudunmudun eto oṣelu awaarawa. Ẹyin ti ẹ ko ba tii gba kaadi idibo alalopẹ yin, ẹ tete lọọ gba bayii, nitori pe asiko ti n lọ. "Eto idibo ti wọle de, oṣu kan ati ọjọ diẹ lo ku bayii. Ẹ jẹ ka jade dibo lati le awọn ẹgbẹ buruku yii kuro n'ijọba, ka si gbe awọn to nifẹẹ araalu lọkan jade. "Bakan naa lo gba gbogbo awọn igbimọ ipolongo rẹ naa lamọran lati fa awọn eeyan wọnu ẹgbẹ naa, ki wọn si jẹ ki wọn mọ pataki awọn anfaani ti wọn yoo jẹ bi wọn ba dibo fun ẹgbẹ AAC


"Eto idibo ti wọle de, oṣu kan ati ọjọ diẹ lo ku bayii. Ẹ jẹ ka jade dibo lati le awọn ẹgbẹ buruku yii kuro n'ijọba, ka si gbe awọn to nifẹẹ araalu lọkan jade. "Bakan naa lo gba gbogbo awọn igbimọ ipolongo rẹ naa lamọran lati fa awọn eeyan wọnu ẹgbẹ naa, ki wọn si jẹ ki wọn mọ pataki awọn anfaani ti wọn yoo jẹ bi wọn ba dibo fun ẹgbẹ AAC


Ogun eṣu! Baale ile lu iyawo rẹ pa nitori burẹdi

Kayeefi lọrọ baale ile kan, Ndubisi Wilson Uwadiegwu ṣi n jẹ fun ọpọ awọn to gbọ nipa bo ṣe lu iyawo rẹ, Ogochukwu Anene pa nitori burẹdi to dija silẹ laaarin wọn. Ọmọ bibi abule Umuokpu to wa niluu Awka, ipinlẹ Anambra ni wọn pe obinrin naa, nigba ti wọn sọ pe ipinlẹ Enugu lọhun ni Ndubisi ti wa. Iroyin to tẹ wa lọwọ sọ pe Anene lo pe ọkọ rẹ lori foonu lati ra burẹdi bọ wa sile, f'awọn ọmọ marun-un ti wọn bi lati jẹun, ṣugbọno ti wọn ni ọkunrin naa loun ko lowo lọwọ. Loju ẹsẹ ni wọn l'obinrin yii ti lọ wa owo, to si ra burẹdi naa, eyi to ni wọn fẹẹ fi ṣe ounjẹ alẹ. A gbọ pe bi Ndubisi ṣe wọle nirọlẹ ọjọ naa, yara idana wọn lo gba lọ, to si ba burẹdi naa nibẹ. Wọn ni ko beere bi burẹdi ṣe jẹ, ko to gbe e, to si jẹ gbogbo rẹ tan pata.


Loju ẹsẹ ni wọn l'obinrin yii ti lọ wa owo, to si ra burẹdi naa, eyi to ni wọn fẹẹ fi ṣe ounjẹ alẹ. A gbọ pe bi Ndubisi ṣe wọle nirọlẹ ọjọ naa, yara idana wọn lo gba lọ, to si ba burẹdi naa nibẹ. Wọn ni ko beere bi burẹdi ṣe jẹ, ko to gbe e, to si jẹ gbogbo rẹ tan pata. Pẹlu ibinu ni wọn sọ pe iyaale ile naa fi lọ koju ọkọ rẹ lati beere idi to fi jẹ burẹdi naa tan, lai ṣẹku f'awọn ọmọ toun ra a fun. Loju ẹsẹ ni wọn sọ pe ọkunrin naa ti da igbaju-igbamu bo iyawo rẹ. Nibi ti wọn lo ti n luu ni obinrin naa ti ṣubu lulẹ, to si daku.


Pẹlu ibinu ni wọn sọ pe iyaale ile naa fi lọ koju ọkọ rẹ lati beere idi to fi jẹ burẹdi naa tan, lai ṣẹku f'awọn ọmọ toun ra a fun. Loju ẹsẹ ni wọn sọ pe ọkunrin naa ti da igbaju-igbamu bo iyawo rẹ. Nibi ti wọn lo ti n luu ni obinrin naa ti ṣubu lulẹ, to si daku. Ere ni awọn to gbọ si iṣẹlẹ naa kọkọ pe e, afi bi ko ṣe le dide. Gbogbo akitiyan awọn to wa nibẹ lati ji obinrin naa dide lo ja si pabo, ko to di pe wọn gbe e digbadigba lọ si ọsibitu fun itọju, to si jẹ pe ọsibitu naa ni wọn ti fidi rẹ mulẹ pe obinrin aa ti jade laye. A gbọ pe iwadii ti n lọ lọwọ.


Ere ni awọn to gbọ si iṣẹlẹ naa kọkọ pe e, afi bi ko ṣe le dide. Gbogbo akitiyan awọn to wa nibẹ lati ji obinrin naa dide lo ja si pabo, ko to di pe wọn gbe e digbadigba lọ si ọsibitu fun itọju, to si jẹ pe ọsibitu naa ni wọn ti fidi rẹ mulẹ pe obinrin aa ti jade laye. A gbọ pe iwadii ti n lọ lọwọ.


Ikunlẹ abiyamọ o! Ṣọọṣi ni iyaale ile nlọ ko to kagbako iku ojiji l'Abẹokuta lọjọ Aiku

Ariwo Ikunlẹ abiyamọ lo gba ẹnu awọn ara agbegbe Ọbantoko to wa niluu Abẹokuta, ipinlẹ Ogun nibi ti iyaale ile kan ti gba ekuru jẹ lọwọ ẹbọra.Nnkan bi aago mẹsan kọja iṣẹju mẹwàá la gbọ pe iṣẹlẹ naa waye niwaju ile epo Mobil to wa ni Fajol, loju ọna Abẹokuta si Ibadan.AWIKONKO gbọ pe ṣọọṣi ni iyaale ile naa ati ọkọ rẹ, to fi mọ ọmọ rẹ n lọ laaarọ ọjọ naa, ko to di pe wọn kagbako ijamba naa.Lara awọn to wa nibẹ lo jẹ ko ye wa pe ọkọ arabinrin naa lo gun ọkada naa, ko to di pe ọlọkada miran lọ kọlu wọn.Wọn ni kete ti ọlọkada naa ti rii pe eeyan ti ku ninu ijamba ọhun lo ti na papa bora, ti wọn ko si rii mu.Agbẹnusọ fun ajọ ẹṣọ oju popona nipinlẹ Ogun, Babatunde Akinbiyi nigba to n fidi iṣẹlẹ ọhun mulẹ sọ pe oju ẹsẹ ni obinrin naa ti ku, ti ọkọ ati ọmọ rẹ farapa yannayanna.Akinbiyi lo jẹ ka mọ pe nọmba idanimọ TTN 08 VG lo wa lara ọkada yii, to si gba awọn ọlọkada lamọran lati maa ṣe jẹjẹ lori ọkada wọn.


Ayẹyẹ àjọ̀dún ọdún kẹtàdínláàádọ́ta ti igbá-kejì gómìnà ìpínlẹ̀ ògùn

Bí onírúurú àtẹ̀jíṣẹ́ ìkíni ṣe ń wọlé wẹ́rẹ́ fún Igbákejì Gómìnà Ìpínlẹ̀ Ògùn lórí Ayẹyẹ Oríkádún rẹ̀ òní, ìyẹn Ọlọ́lájùlọ̀, Amojú-Ẹ̀rọ Noimot Sàlàkọ́-Oyèdélé tí ó ṣe ayẹyẹ Ọjọ́kẹtàdínláàádọ̀ta, Alága fún gbogbo àwọn Ọba Aláṣẹ Ìpínlẹ̀ Ògùn ní Ilẹ̀ Àwórì, Ọlọ́fin Àpésìn Olóde, Ọlọ́tà Ilẹ̀ Ọ̀tà, Orílẹ̀ Àwórì, Kábíèsí Aláyélúwà, Ọba Ọ̀jọ̀gbọ́n Adéyẹmí Abd'kabir Ọbalánlẹ́gẹ́ PhD, MCIPR, MPRII, FHEA (Lánlẹ́gẹ́ Ẹkùn Kejì, Àrolé Ìganmọdẹ) ṣe àpèjúwe Ọlọ́jọ́-Ìbí gẹ́gẹ́ bí "ẹni iyì, ẹni àpọ́nlé àti ẹni ẹyẹ ní ipò ọlá"Nígbà tí Kábíèsí ń sọ̀rọ̀ nípa Ọlọ́jọ́-Ìbí náà, Aláyélúwà fi kún ọ̀rọ̀ wọn pé, Igbákejì Gómìnà Ìpínlẹ̀ Ògùn jẹ́ ènìyàn pàtàkì, onínúure ẹ̀dá, obìnrin tí ó tayọ jù lọ nínú ìṣèlú, tí ó ti ṣe iṣẹ́ takuntakun, ní èyí tí ó sọ ọ́ di gbajúmọ̀ nínú ètò ẹbí rẹ̀, nínú ẹ̀sìn àti ìṣèlú tí ń ṣe.Kábíèsí Ọlọ́tà wà níbi ayẹyẹ Oríkádún Igbákejì Gómìnà náà nígbà tí ó ń ṣe Àjọ̀dún Ọdún Kẹtàdínláàádọ́ta ní ilé rẹ̀ ní ìlú Abẹ́òkúta, Olú-ìlú Ìpínlẹ̀ Ògùn. Bákan náà ni Akọ̀wẹ́ Àgbà fún gbogbo Ìgbìmọ̀ àwọn Ọba Aláṣẹ Ilẹ̀ Àwórì kọ́wọ̀ọ́ rìn pẹ̀lú Kábíèsí lọ sí ibi ayẹyẹ náà, ìyẹn Kábíèsí Olú Ilẹ̀ Àgbárá, Orílẹ̀ Àwórì, Aláyélúwà (Amòfin) Ọba Jayéọlá Agúnbíadé LL. M, FCA.Kí Èdùmàrè túbọ̀ bá fún Ọlọ́jọ́-Ìbí ní okun, agbára àti ẹ̀mí gígùn, kí ó sì dàgbà jù báyìí lọ láyé. https://www.facebook.com/groups/928148077347793/permalink/2432853733543879/?mibextid=Nif5oz O ò lí kú lèwe, ÀfàgbàOgbó, a tọ́Orí ẹ á kànkèỌmọọba Adéyẹmí Sulaimon OlúṣesíFún: Ààfin Ọlọ́tà Ilẹ̀ Ọ̀tà,Orílẹ̀ Àwórì


Nitori Ronaldo, ẹgbẹ agbabọọlu Al-Nassr fi ọna ile han Aboubakar

Ẹgbẹ agbabọọlu Al-Nassr ti ilẹ Saudi Arabia ti juwe ọna ile fun Vincent Aboubakar, nitori bi wọn ṣe tọwọ bọwe adehun pẹlu Cristiano Ronaldo. A gbọ pe kii ṣe pe wọn le Aboubakar danu, bi ko ṣe pe wọn jọ tọwọ bọwe adehun laaarin ara wọn, ti wọn si san gbogbo owo to yẹ fun un, ko to di pe wọn juwe ọna ile fun un. Gẹgẹ bi a ṣe gbọ, wọn ni lara awọn idi pataki ti wọn fi sọ pe ki Aboubakar maa lọ ni ti ofin ti ilẹ Saudi Arabia fi kalẹ wi pe agbabọọlu ilẹ okeere ko gbọdọ ju mẹjọ lọ.


Ijọba Yobe kede isinmi ọjọ meji f'awọn oṣiṣẹ nitori Buhari to fẹẹ lọ ki wọn

Gomina ipinlẹ Yobe, Mai Mala Buni ti kede isinmi ọjọ meji fun gbogbo awọn oṣiṣẹ ipinlẹ naa patapata. Ohun ti a gbọ ni pe Aarẹ Muhammadu Buhari lo fẹẹ lọ s'ipinlẹ naa lati lọ ṣi awọn akanṣe iṣẹ idagbasoke ti ijọba ipinlẹ naa ṣe. Alaaji Garba Bilal to jẹ olori awọn oṣiṣẹ ipinlẹ Yobe lo gbe iroyin naa sita lọjọ Aiku, Sannde to kọja yii, to si ni Aarẹ Buhari le fi raaye lati ṣi gbogbo awọn akanṣe iṣẹ naa lo fa a. Lara awọn akanṣe iṣẹ ti Aarẹ Buhari fẹẹ ṣi ni papakọ ofurufu akẹru, iyẹn Cargo Airport, Ọja igbalode nla, aragbayamuyamu ọsibitu at'awọn ibudo eto ilera. Ọjọ kẹsan si ọjọ kẹwaa ni isinmi naa yoo jẹ, ti wọn yoo si pada si ẹnu iṣẹ wọn l'ọjọ kọkanla tii ṣe Wẹsidee.


O ma ṣe o! Ẹ wa gbọ aṣiri iku to pa Magaji, gbajumọ Ọnarebu ni Kwara

Inu ibanujẹ nla l'awọn ẹbi, ọrẹ, to fi mọ ololufẹ ati alatilẹyin gbajugbaja Ọnarebu kan niluu Ilọrin wa titi di asiko ti a pari akojọpọ iroyin yii, nitori bi Ọnarebu naa ṣe gba ekuru jẹ lọwọ ẹbọra. Aarọ oni, ọjọ Aje, Mọnde ni iroyin fi to wa leti pe Ọnarebu naa, Ọnarebu Ọlawọyin Abubakar Magaji jade laye lẹni ọdun mẹtadinlọgọta.Ọnarebu Magaji ni olori awọn ọmọ ile igbimọ aṣofin to pọ ju nipinlẹ naa. Oun lo si n ṣoju agbegbe Aarin gbungbun Ilọrin nile igbimọ aṣofin naa ko to jade laye.Aisan rampẹ kan ni wọn loo kọlu Ọnarebu Magaji, ti wọn si lawọn eeyan ẹ sare gbe e digbadigba lọ si ọsibitu, ṣugbọn to pada jẹ pe ibẹ ni wọn ti kede oku rẹ fun wọn.B'awọn kan ṣe n gbera ṣanlẹ, bẹẹ l'awọn miran n wa ẹkun mu, nitori ti wọn sọ pe ojiji ni iroyin iku naa ba wọn.Ọkan lara awọn ọnrebu nile igbimọ aṣofin, Ọnarebu Awolọla Ọlamide Ayọkunle to alaga igbimọ to n ri sọrọ awọn ọdọ, ere idaraya ati irin ajo afẹ lo kede iroyin iku Ọnarebu Magaji ninu atẹjade to gbe sita niluu Ilọrin. Aago mẹrin, irọlẹ onii la gbọ pe wọn yoo sinku rẹ lagboole Magajin Geri to wa lagbegbe Surulere niluu Ilọrin.


Eedi nla! Ọmọ ogun ọdun gun iyawo baba ẹ pa toyun-toyun

Ọwọ ileeṣẹ ọlọpaa ipinlẹ Kano ti tẹ gendekunrin, ọmọ ogun ọdun kan, Gaddafi Sagir lori ẹsun wi pe o gun iyawo baba rẹ, Rabi’atu Sagir pa toyun-toyun. Yatọ si Rabi'atu, ẹni ọdun marundinlọgbọn ti Gaddafi gun pa, wọn lo fun ọmọ obinrin naa, ọmọ ọdun mẹjọ lọrun pa. Ninu atẹjade ti ileeṣẹ ọlọpaa ipinlẹ naa gbe jade lati ọwọ alukoro wọn, Abdullahi Kiyawa Haruna lọjọ Aiku, Sannde, ọjọ kẹjọ, oṣu yii, o ni Gaddafi ti wa lahamọ awọn, nibi ti wọn ti n fọrọ wa a lẹnu wo lọwọ. Haruna ni agbegbe Fadama to wa ni Rijiyar Quarters nijọba ibilẹ Ungogo niṣẹlẹ naa ti waye lọjọ Abamẹta, Satide to kọja.O ni irinṣẹ kan ti wọn n pe ni 'Screwdriver' ni Gaddafi fi gun iyawo baba rẹ naa pa, lẹyin eyi lo tun lọ fun ọmọ obinrin naa, Munawwara Sagir, ọmọ ọdun mẹjọ lọrun pa. Alukoro naa sọ pe ọkọ obinrin naa, to tun jẹ baba Gaddafi, Ọgbẹni Sagir Yakubu lo lọ fọrọ naa to awọn ọlọpaa leti ni nnkan bi aago mọkanla aabọ.


Ẹ gba Tinubu, ati gbogbo awọn oloṣelu APC gbọ, ki ẹ si dibo fun wọn - Buhari sọ f'awọn ọmọ Naijiria

Alaṣẹ orileede Naijiria, Aarẹ Muhammadu Buhari ti parọwa f'awọn ọmọ orileede Naijiria lati dibo fun oludije s'ipo aarẹ labẹ asia ẹgbẹ oṣelu All Progessives Congress, APC, Aṣiwaju Bọla Ahmẹd Yinubu ninu eto idibo to n bọ lọna yii. Buhari lo sọrọ naa lonii, ọjọ Aje, niluu Adamawa, ipinlẹ Yola, nibi ipolongo idibo aarẹ ati gomina ẹgbẹ naa to waye. O ni ki gbogbo awọn araalu jade lọpọ yanturu lati dibo fun Tinubu ati gbogbo awọn to n dije labẹ asia ẹgbẹ naa, nitori pe ipinnu rere ni wọn ni f'awọn araalu, paapaa orileede yii. “Mo fẹ ki ẹ tẹsiwaju ninu ọkan yii, ki ẹ si duro ṣinṣin ti ẹgbẹ wa, APC. Mo fẹ ki ẹ gbaruku ti gbogbo awọn oludije patapata lẹgbẹ yii lati ipinlẹ titi de apapọ. “Ẹ lẹ gba Aṣiwaju Bọla Ahmẹd Tinubu, Jagaban Borgu, oludije lẹgbẹ wa, pẹlu igbakeji rẹ, Sẹnetọ Kashim Shettima gbọ.


“Mo fẹ ki ẹ tẹsiwaju ninu ọkan yii, ki ẹ si duro ṣinṣin ti ẹgbẹ wa, APC. Mo fẹ ki ẹ gbaruku ti gbogbo awọn oludije patapata lẹgbẹ yii lati ipinlẹ titi de apapọ. “Ẹ lẹ gba Aṣiwaju Bọla Ahmẹd Tinubu, Jagaban Borgu, oludije lẹgbẹ wa, pẹlu igbakeji rẹ, Sẹnetọ Kashim Shettima gbọ. “Mo fẹ ki ẹ dibo fun wọn rẹpẹtẹ, ki ẹ si ma jẹ ki agbara naa bọ mọ yin lọwọ, ki ẹ si tun da Adamawa pada si ipo itẹsiwaju.”


“Mo fẹ ki ẹ dibo fun wọn rẹpẹtẹ, ki ẹ si ma jẹ ki agbara naa bọ mọ yin lọwọ, ki ẹ si tun da Adamawa pada si ipo itẹsiwaju.”


Ṣangba fọ! Nitori iwa agabagebe, wọn rọ gbajumọ oloye Ẹgba loye

Awọn agboole Ọdọfin niluu Ijẹja, Ẹgba, Abẹokuta, ipinlẹ Ogun ti sọ pe awọn ti jawe lọ gbele ẹ fun aṣoju wọn nile Ogboni, iyẹn Oloye Sunday Oluwọle.Wọn ni ki ọkunrin naa yee pe ara rẹ ni aṣoju ilu Ijẹja nile Ogboni wọn, ati pe ki ẹnikẹni ma ṣe ba a ni ohunkohun papọ mọ.Ninu iwe ẹsun ti wọn fi kan Oloye Sunday Oluwọle, eyi ti agbẹjọro wọn, Hassan Amusa & Co kọ jade, to fi ranṣẹ si igbimọ ọba ati oloye niluu Ẹgba, (Egba Traditional Council) Ake, Abẹokuta ni wọn ti jẹ ko di mimọ pe awọn ko fẹ Oloye Oluwọle mọ gẹgẹ bi aṣoju awọn.Yatọ si igbimọ lọbalọba atawọn oloye ti wọn fi iwe ẹsun naa ranṣẹ si, wọn tun fi ranṣẹ si olori Ebi Ọdọfin tiluu Ijẹja, Ẹgba.Iwe ẹsun naa ti Alaaji Sẹmiu Lawal, Baalẹ abule Ọdọfin Ijẹja; Alagba E. O. Ọlatomi, akọwe agboole Ọdọfin; Alaaji Surajudeen Lawal, Mufasir Musulumi Ijẹja ati Alagba Ọbayọmi Olori Ẹbi ni wọn ti sọ pe ki awọn oloye ilu Ijẹja ma ṣe ni ohunkohun lati ṣe pẹlu Oloye Sunday Oluwọle mọ nile Ogboni, ati pe wọn ko gbọdọ rii gẹgẹ bi aṣoju awọn.Bakan naa ni wọn lawọn ti ti fi to Ogboni Ijẹja, Ogboni Ẹgba, Olorogun Ologun Ijẹja ati Ẹgba, Parakoyi Ijẹja ati Ẹgba leti.Ọkan lara awọn mọlẹbi naa to b’AWIKONKO sọrọ jẹ ko ye wa pe niṣe ni Oloye Sunday Oluwọle lọ sori redio, to si lọ sọ pe ki wọn da awọn oloye kan duro niluu Ijẹja, eyi ti wọn ni ko ni aṣẹ lati ṣe bẹẹ.Ẹni naa ti a fi orukọ bo laṣiri jẹ ko ye wa pe Oluwo ilu nikan lo ni aṣẹ lati lo kede tabi sọrọ lorukọ ilu, kii ṣe Ọdọfin.Siwaju sii lẹni naa sọ pe ọrọ ti Ọdọfin tori rẹ lọ sori redio yii wa ni kọọtu, idajọ ko si tii waye, eyi to jẹ pe o lodi s’ofin.
Eyi lo fa a ti awọn ara agboole Oluwọle fi dide lati takoo wi pe ko lẹtọọ lati lọ kede lori redio, ti wọn si ni iwa to ko itiju nla ba idile awọn niyẹn, fun idi eyi, wọn ni ko lọ rọkunle.Wọn ni iru eeyan bii Sunday Oluwọle ko yẹ lẹni to n ṣoju awọn nile Ogboni ilu Ijẹja mọ.Gbogbo akitiyan lati ba Oloye Sunday Oluwọle sọrọ lori iṣẹlẹ yii lo ja si pabo titi digba ti a pari akojọpọ iroyin yii.


Ibi iṣẹ ni iyaale ile n lọ, ko to dawati l'Abẹokuta

Titi di asiko ti a pari akojọpọ iroyin yii ni ko tii sẹni to le sọ pato ibi ti iyaale ile ti ẹ n woju rẹ yii wa, latigba to ti jadee kuro nile.
AWIKONKO gbọ pe agbegbe Gbọnagun to wa ni Ọbantoko ni obinrin naa, Arabinrin Adeboye Olubukọnla Arikẹ ti wọ ọkọ taisi, to si n lọ si agbegbe Iṣabọ, iyẹn niluu Abẹokuta. Wọn ni olukọ ilẹ ẹkọ alakọbẹrẹ F Kuti to wa ni wọn pe Arabinrin Arikẹ. Latigba ti wọn lo ti wọ taisi naa laaarọ ana, ọjọ Aje, Mọnde, ọjọ kẹsan, oṣu kinni, ọdun 2023 ti a wa yii ni ko ti sẹni to le sọ pato ibi to wa. Inu idaamu ati iporuru ọkan lawọn mọlẹbi rẹ wa bayii, nitori ti wọn sọ pe ko tiii sẹni to pe wọn, yala lati beere owo tabi ohunkohun lọwọ wọn. Ileeṣẹ ọlọpaa ipinlẹ Ogun la gbọ pe wọn ti gbọ si iṣẹlẹ naa, ti wọn si ti bẹrẹ iṣẹ iwadii, bo tilẹ jẹ alukoro ileeṣẹ ọlọpaa, Abimbọla Oyeyẹmi ko ti i sọ ohunkohun nipa rẹ.


Ko nii si iyanṣẹlodi awọn oṣiṣẹ ASUU lakoko iṣejọba mi - Tinubu ṣeleri f'awọn ọmọ Naijiria

Oludije s'ipo aarẹ orileede Naijiria labẹ asia ẹgbẹ oṣelu All Progressives Congress, APC, Bọla Ahmẹd Tinubu ti ṣeleri fun gbogbo awọn ọmọ Naijiria wi pe iyanṣẹlodi ẹgbẹ awọn olukọ fasiti, iyẹn Academic Staff Union of Universities, ASUU, ko nii waye lakoko iṣekọba oun.Tinubu lo sọrọ naa niluu Damaturu, ipinlẹ Yobe nibi ipolongo idi aarẹ to waye nibẹ.O ni gbogbo ohun to ba maa fa iyanṣẹlodi tabi aawọ loun yoo gbegidina rẹ patapata ninu eto ilana fasiti.Bakan naa lo tun ṣeleri pe oun yoo gbe eto ẹyawo kalẹ f'awọn akẹkọọ fasiti patapata, eyi ti yoo jẹ ki eto ẹkọ wọn rọrun.


Ikunlẹ abiyamọ o! Ẹ wo baba ofo to n fun ọmọ kekere jojolo ni 'igbo' mu

Ileeṣẹ ọlọpaa orileede Naijiria ti sọ pe awọn ti n wa baba kan to n fun ọmọ rẹ ni igbo mu laipẹ. Laipẹ yii ni fọnran kan jade sori ikanni ayelujara, nibi ti ọmọkunrin kan ti n fun ọmọ tuntun kekere jojolo ti ko tii ju ọmọ oṣu marun-un lọ ni egboogi oloro, iyẹn igbo mu. Fọnran naa lo n ya pupọ awọn to rii lẹnu, ti wọn si n fi epe ranṣẹ si i, koda, ti wọn tun n rawọ ẹbẹ si ileeṣẹ ọlọpaa at'awọn eleto aabo lati dide iwadii, ki wọn si f'oju ọkunrin naa j'ofin. Ninu fọnran naa ni ọkunrin buruku yii ti n kọ ọmọ naa bi wọn ṣe n mu igbo. Olori awọn alukoro ileeṣẹ ọlọpaa Naijiria, Ọmọọba Olumuyiwa Adejọbi, nigba to n sọrọ lori ikanni ayelujara ti Twitter, o sọ pe ki gbogbo ẹni to ba mọ ọkunrin ọhun fi to ileeṣẹ wọn leti. Adejọbi sọ pe “Gbogbo wa la le ri eyi, Bawo lo ṣe ri ọmọ naa?


Ninu fọnran naa ni ọkunrin buruku yii ti n kọ ọmọ naa bi wọn ṣe n mu igbo. Olori awọn alukoro ileeṣẹ ọlọpaa Naijiria, Ọmọọba Olumuyiwa Adejọbi, nigba to n sọrọ lori ikanni ayelujara ti Twitter, o sọ pe ki gbogbo ẹni to ba mọ ọkunrin ọhun fi to ileeṣẹ wọn leti. Adejọbi sọ pe “Gbogbo wa la le ri eyi, Bawo lo ṣe ri ọmọ naa? Ṣe ọmọ rẹ ni? Abi ọmọ ẹgbọn abi ọmọ aburo? Eyikeyi ti yoo baa jẹ, awọn iya gbọdọ fi eyi kọgbọn, ẹ ma ṣe gbe awọn ọmọ yin le awọn ti ko yẹ lọwọ.


Ṣe ọmọ rẹ ni? Abi ọmọ ẹgbọn abi ọmọ aburo? Eyikeyi ti yoo baa jẹ, awọn iya gbọdọ fi eyi kọgbọn, ẹ ma ṣe gbe awọn ọmọ yin le awọn ti ko yẹ lọwọ. Kii ṣe gbogbo eeyan lo le tọju ọmọ daadaa fun un yin. A n fẹ ẹkunrẹrẹ nipa ọmọkunrin yii.” Fọnran naa ree


Kii ṣe gbogbo eeyan lo le tọju ọmọ daadaa fun un yin. A n fẹ ẹkunrẹrẹ nipa ọmọkunrin yii.” Fọnran naa ree


MC Oluọmọ sọ Ṣeun Ẹgbẹgbẹ di alaga garaaji l'Ekoo

Iroyin to tẹ wa lọwọ ti fidi rẹ mulẹ pe Alaaji Musiliu Akinsanya ti awọn eeyan mọ si MC Oluọmọ ti sọ gbajugbaja Ṣeun Ẹgbẹgbẹ di alaga garaaji l'Ekoo.Oni, ọjọ Iṣẹgun, Tusidee ni iroyin naa jade sita seti gbogbo aye, ti wọn si n ki Ṣeun Ẹgbẹgbẹ ku oriire nla naa.Bẹ o ba gbagbe, laipẹ yii ni Ṣeun Ẹgbẹgbẹ jade kuro lẹwọn, lẹyin ọdun marun-un le diẹ to ti wa nibẹ.Ninu ọrọ ti akọwe MC Oluọmọ, Samuel Ọlatunji kọ sori ikanni ayelujara rẹ laipẹ yii lo ti jẹ ko di mimọ pe Ṣeun Ẹgbẹgbẹ yoo maa ṣakoso garaaji l'Ekoo, ti yoo si maa ri owo nibẹBo tilẹ jẹ pe MC Oluọmọ ati Ṣeun Ẹgbẹgbẹ ti jọ ni aawọ ṣaaju ko to lọ si atimọle.Atẹjade naa ni MC Oluọmọ yọnda igun awọn Kẹkẹ Maruwa fun Ẹgbẹgbẹ lati jẹ olori wọn.O ni kii ṣe idunu oun lati ri Ṣeun Ẹgbẹgbẹ pada sinu awọn iwa rẹ atijọ nitori naa ni o ṣe fun un ni iṣẹ lati le rowo jẹun ati lati ṣe itọju  obi rẹ.


Mi o le ṣe otitọ pẹlu obinrin kan ṣoṣo lailai - Don Jazzy sọrọ, ilẹ kun

Gbajugbaja olori takasufee nni, Michael Collins Ajereh, ti ọpọ awọn eeyan mọ si Don Jazzy ti jẹ ko di mimọ pe oun ko le ṣe deedee, bẹẹ loun ko tun le ṣe otitọ pẹlu obinrin kan ṣoṣo. O loun kii ṣe iru ọkunrin to n ni iyawo kan ṣoṣo.Don Jazzy lo sọrọ yii nibi ifọrọwerọ to ṣe pẹlu gbajugbaja sọrọsọrọ oloyinbo nni, Nedu lori eto Frankly Speaking, to si loun ko tii ṣe deedee ri pẹlu obinrin kan ṣoṣo.


2023: Ẹ ma ṣe dibo f'awọn ole ati ọjẹlu oloṣelu - Mista Makaroni pariwo sita

Gbajugbaja oṣere ori ayelujara nni, Debọ Adebayọ ti ọpọ awọn ololufẹ rẹ mọ si Mista Makaroni ti parọwa fun gbogbo awọn ọmọ ati olugbe orileede Naijiria lati wo iru awọn oloṣelu ti wọn yoo dibo wọn fun lakoko eto idibo to n bọ lọna yii. Oṣu keji, ọdun ti a wa yii ni eto idibo apapọ yoo waye lorileede Naijiria, nigba ti eto idibo gomina ati t'ipinlẹ yoo waye l'oṣu kẹta. Mista Makaroni ninu ọrọ to kọ sori ikanni ayelujara rẹ sọ pe ki ẹnikẹni ma ṣe jẹ ki oloṣelu fun wọn lowo lati le dibo, nitori pe niṣe ni wọn fẹẹ fi owo ra ọjọ iwaju wọn. O ni kii ṣe pe niṣe ni iru awọn oloṣelu to n ko owo silẹ lati ra ibo fẹẹ ṣe daadaa siluu, bi ko ṣe pe wọn wa dokoowo lasan ni, ti wọn si fẹẹ wa kowo jẹ. “Oloṣelu to ba fun un yin lowo lati le dibo foun ko nii sin yin, tabi ṣe daadaa pẹlu yin. Wọn dokoowo lasan ni.


O ni kii ṣe pe niṣe ni iru awọn oloṣelu to n ko owo silẹ lati ra ibo fẹẹ ṣe daadaa siluu, bi ko ṣe pe wọn wa dokoowo lasan ni, ti wọn si fẹẹ wa kowo jẹ. “Oloṣelu to ba fun un yin lowo lati le dibo foun ko nii sin yin, tabi ṣe daadaa pẹlu yin. Wọn dokoowo lasan ni. Bi wọn ba de ori ipo, wọn maa kowo orileede yii to jẹ owo araalu jẹ ni. “Ẹ ma ṣe dibo fun awọn ole ati awọn ọjẹlu. “Ajẹnirun ni wọn.”


Bi wọn ba de ori ipo, wọn maa kowo orileede yii to jẹ owo araalu jẹ ni. “Ẹ ma ṣe dibo fun awọn ole ati awọn ọjẹlu. “Ajẹnirun ni wọn.”


Ẹ wa gbọ aṣiri iku to pa Baba Feyikọgbọn, agba oṣere tiata

Orin 'iku d'oro' lawọn ololufẹ fiimu agbelewo n kọ lonii, nigba ti wọn gbọ pe gbajugbaja oṣere tiata nni, Alagba Sunday Akinọla Mọgaji, ẹni ti ọpọ awọn ololufẹ rẹ mọ si Baba Feyikọgbọn ti jade laye.Baba Feyikogbọn jade laye lọjọ Aje ọsẹ yii, lẹni ọgọrin ọdun.Agba oṣere ọhun ni o jẹ ilu mọ-ọn-ka lọdun 1980 ati 1990- pẹlu gbajugbaja ere sinima ọlọsẹ-ọsẹ ti a mọ si FeyikọgbọnSinima ọhun ni wọn maa ṣafihan rẹ lori amohunmaworan ti NTA Channel 7, to si lọ fun odiidi ọdun mẹtala.Sulaimọn Arẹmu, olorin ati olowe, ti ọpọ mọ si Ajobiewe lo kede ipapoda agba oṣere naa lori ikanni ayelujara.Bo ilẹ jẹ pe oriṣiriṣi l'awọn eeyan n sọ nipa ohun to ṣokunfa iku baba naa, sibẹ awọn kan sọ pe aisan ọjọ ogbo lo ṣe e, ko to di pe o gba ekuru jẹ lọwọ ẹbọra. Bẹ o ba gbagbe, lọdun 2019 ni baba yii beere fun iranlọwọ owo lọwọ awọn araalu lẹyin to ni ipenija kidinrin. Lọdun naa, Baba Feyikọgbọn ni oun nilo Ọgbọn milọnu naira lati lọ si oke okun lati lọ ṣe itọju ara oun.Wọn bi Baba Feyikogbon ni ọjọ kọkandilogun, oṣu kẹsan-an, ọdun 1942.


Ẹ yee ko owo atijọ sẹnu ATM mọ - Awọn alaṣẹ CBN kilọ f'awọn banki

Automated Teller Machines (ATMs) urged commercial banks in the country to comply with the directive of loading the newly redesigned naira notes in their Automated Teller Machines (ATMs).Wọn ni owo titun ti wọn ko jade lati oṣu kejila, ọdun to kọja l'awọn eeyan nilo lati maa na lasiko yii, nitori pe ọjọ ko ni pẹẹ lọ lori awọn owo atijọ naa mọ. Alakoso eto owo ni banki agba naa (Director of Currency Operations), Ọgbẹni Ahmẹd Umar lo sọ eyi di mimọ niluu Abuja lọjọ Aje, Mọnde, ọsẹ yii, iyẹn nibi idanilẹkọọ to ṣe f'awọn alakoso banki naa lorileede Naijiria, pẹlu ajọ National Orientation Agency (NOA) lori ọrọ owo tuntun naa. O ni gbogbo awọn banki gbọdọ dẹkun kiko owo atijọ sinu awọn ẹrọ ATM naa mọ, tabi ki wọn foju winna ofin. nibẹ lo tun ti jẹ ko di mimọ pe ọjọ kọkanlelọgbọn, oṣu kinni, ọdun 2023 ti a wa yii ni gbedeke ọjọ t'awọn owo atijọ naa yoo wa nita fun lilo. "Awa alaṣẹ CBN ti pa a laṣẹ fun gbogbo banki lati dẹkun kiko awọn owo atijọ sẹnu ẹrọ ATM wọn mọ. Ki wọn maa ko owo tuntun sibẹ.


nibẹ lo tun ti jẹ ko di mimọ pe ọjọ kọkanlelọgbọn, oṣu kinni, ọdun 2023 ti a wa yii ni gbedeke ọjọ t'awọn owo atijọ naa yoo wa nita fun lilo. "Awa alaṣẹ CBN ti pa a laṣẹ fun gbogbo banki lati dẹkun kiko awọn owo atijọ sẹnu ẹrọ ATM wọn mọ. Ki wọn maa ko owo tuntun sibẹ. "O si ni ṣisẹ-n-tẹle bi wọn ṣe le ko owo sibẹ. Wọn le ko ẹẹdẹgbẹta naira, ẹgbẹrun kan naira tabi igba naira, eyikeyi owo to ba wu wọn ni wọn le ko sẹnu ẹrọ ATM wọn, ki wọ ṣaa ti ko owo tuntun sibẹ. "A ma maa tọpinpin bayii lati rii pe awọn banki tẹle ilana yii, ati pe bi wọn ko ba tẹle e, wọn yoo foju winna ofin wi pe wọn ko tẹle ilana ati aṣẹ."


"O si ni ṣisẹ-n-tẹle bi wọn ṣe le ko owo sibẹ. Wọn le ko ẹẹdẹgbẹta naira, ẹgbẹrun kan naira tabi igba naira, eyikeyi owo to ba wu wọn ni wọn le ko sẹnu ẹrọ ATM wọn, ki wọ ṣaa ti ko owo tuntun sibẹ. "A ma maa tọpinpin bayii lati rii pe awọn banki tẹle ilana yii, ati pe bi wọn ko ba tẹle e, wọn yoo foju winna ofin wi pe wọn ko tẹle ilana ati aṣẹ."


Awọn ọmọ Naijiria nilo 'Ahun' fun idagbasoke ati ilọsiwaju - Peter Obi

Oludije s'ipo aarẹ orileede yii labẹ asia ẹgbẹ Labour, Peter Obi ti sọ pe ahun nikan l'awọn ọmọ orileede Naijiria nilo lati mu idagbasoke ati ilọsiwaju ba ilẹ wọn. Peter Obi lo sọrọ naa loni, ọjọ Iṣẹgun, Tusidee, ọjọ kẹwaa, oṣu kinni, ọdun 2023, nigba to n tako ọrọ awọn alatako rẹ, Atiku Abubakar ati Bọla Ahmẹd Tinubu. Tinubu ati Atiku ni wọn bu ẹnu atẹ lu Obi wi pe ahun ni, ko si ni ohunkohun to fẹẹ ṣe f'awọn ọmọ Naijiria. Ṣugbọn nigba toun naa n sọrọ, o loun ko jẹ ẹnikẹni ni ẹbẹ nitori pe oun lahun. O ni oun nikan ni oludije to kere julọ lọjọ ori, toun si tun ni okun ati agbara lati ṣakoso orileede yii laaarin gbogbo awọn ti wọn jọ n dije. Nibi ipade to ṣe pẹlu awọn igbimọ lọbalọba n'iluu Anambra, ipinlẹ Akwa lo ti sọrọ naa jade.


Awọn ọlọja dide ipolongo idibo saa keji fun AbdulRazaq ni Kwara

Orin 'AbdulRazaq, maa ba iṣẹ rẹ lọ, iṣẹ maa n tẹ wa lọrun' ni gbogbo awọn ọlọja patapata kaakiri igboro ilu Ilọrin, ipinlẹ Kwara nkọ fun gomina wọn, AbdulRahman AbdulRazaq lonii, ọjọ Iṣẹgun, Tusidee.Wọn l'awọn ti ṣetan lati polongo idibo gomina fun ẹni to n mu ilọsiwaju ati idagbasoke ba ipinlẹ naa.Awọn ọlọja naa ti wọn wa ni Ọja Ọba niluuNigba to n gba ẹnu awọn ọlọja naa sọrọ, Iyalọja Ọja Ọba, Alaaja Mariam Ẹlẹfun to ṣagbekalẹ eto ipolongo idibo naa sọ pe ẹni to n ṣe ifẹ araalu ni gomina wọn.


Abi iru kileyi: Iya ati ọmọ tun dawati nipinlẹ Ogun

Ohun to ṣẹlẹ ni ipinlẹ Ogun lẹnu ọjọ mẹta yii ni ko tii sẹni to le sọ, paapaa lori bi awọn eeyan ṣe n dawati lojiji, ti ko si tii sẹni to le sọ pato ibi ti awọn eeyan naa n wa.Awọn ti ẹ n woju wọn yii ni iya ati ọmọ ti a gbọ pe awọn ajinigbe tun jigbe l'Ọjọru, Wẹsidee, ọsẹ yii.Obinrin naa, Abọsẹde Adeboye ati ọmọ rẹ, Ibrahim Adeboye la gbọ pe awọn agbebọn lọ ka mọ inu ṣọọbu to ti n ta ọja niluu Ipẹru-Rẹmọ, ipinlẹ Ogun.A gbọ pe bi wọn ṣe lọ ka mọ ṣọọbu, lo ti sare lọ tọrọ owo lọwọ awọn ti wọn jọ wa nitosi, ṣugbọn ti ko pada ri iye ti wọn n beere lọwọ ẹ gba, eyi lo jẹ ki wọn gbe e lọ. Imobido quarters, Ipẹru Rẹmọ, ipinlẹ Ogun ni iṣẹlẹ naa ti waye ni nnkan bi aago mẹwaa aarọ, ọjọ kẹwaa, oṣu yii. Ki ẹnikẹni to ba mọ ibi ti wọn le wa obinrin naa ati ọmọ rẹ si fi to ileeṣẹ ọlọpaa leti, tabi ki wọn pe nọmba Arabinrin Lukmọn Tanwa yii 08104471823.


Abẹokuta ni wọn ti ji iyaale ile gbe, Akurẹ ni wọn ti gburo rẹ bayii

Bo tilẹ jẹ pe titi di asiko ti a pari akojọpọ iroyin yii ni iwadii ṣi n lọ lọwọ lati ri iyaale ile yii ti wọn sọ pe wọn ko tii ri latigba to ti kuro nile laarọ ọjọ Aje, Mọnde, ọsẹ yii, sibẹ a gbọ pe inu idaamu nla l'awọn mọlẹbi rẹ wa. Fun awọn to ba ranti daadaa, a mu iroyin naa wa fun un yin wi pe agbegbe Gbọnagun, Odo Ẹran, Ọbantoko ni obinrin naa ti wọ ọkọ taisi, to si n lọ si ibi iṣẹ rẹ. Ile ẹkọ alakọbẹrẹ ti F Kuti to wa lagbegbe Iṣabọ niluu Abẹokuta lobinrin naa, Arabinrin Olubukọnla Arikẹ Adebayọ ti n ṣiṣẹ gẹgẹ bi olukọ. Gẹgẹ bi ọkan lara awọn ara ṣọọṣi rẹ ṣe sọ laipẹ yii, o ni awọn ọlọpaa ti gburo rẹ nipa foonu to n lo siluu Akurẹ, bo tilẹ jẹ pe wọn ko tii le sọ agbegbe to jẹ niluu Akurẹ. Wọn ni obinrin naa lo fi atẹjiṣẹ ranṣẹ wi pe oun ṣẹṣẹ ji loju oorun ni, ati pe inu igbo nla kan loun pẹlu awọn eeyan rẹpẹtẹ kan wa, toun ko si le sọ pato ibi ti inu igbo naa wa. Gbogbo akitiyan lati ba alukoro ileeṣẹ ọlọpaa ipinlẹ Ogun, Abimbọla Oyeyẹmi sọrọ lori iṣẹlẹ naa lo ṣi n ja si pabo titi di asiko ti a pari akojọpọ iroyin yii.


Ẹ tun wo oju iyaale ile to dawati nipinlẹ Ogun

Fọto ti ẹ n wo yii ni obinrin kan ti a gbọ pe wọn n wa lati ọjọ Aje, Mọnde, ọsẹ yii, iyẹn latigba to ti jade nile. Ogunṣanu Ọlaitan ni wọn pe orukọ obinrin naa. Wọn ni latigba to ti jade nile ni irọlẹ ọjọ Aje, Mọnde ni ko ti pada sile. Gbogbo akitiyan ti wọn l'awọn mọlẹbi rẹ ṣe lati rii lo ja si pabo, eyi lo jẹ ki wọn lọ fi to ileeṣẹ ọlọpaa leti. Fun ẹnikẹni to ba kofiri obinrin naa, ko tete fi to ileeṣẹ ọlọpaa leti, tabi ki wọn pe awọn ẹrọ ibanisọrọ wọnyii 08122325019, 09159719271.


Oludije lẹgbẹ ADC binu fẹgbẹ silẹ ni Kwara, o loun ti ba APC lọ

Ṣe ni pupọ awọn ọmọ ẹgbẹ oṣelu Action Democratic COngress, ADC nipinlẹ Kwara la ẹnu silẹ, ti wọn ko si fẹẹ le pa a de nigba ti ọkan lara awọn oludije sipo ile igbimọ aṣofin ipinlẹ naa binu fẹgbẹ silẹ, to si loun ko dije du ipo mọ labẹ asia ẹgbẹ naa. Ishaq Issa Alawuyan lorukọ oludije naa, ẹni ti wọn lo ti gba fọọmu, o si ti n polongo kaakiri wi pe k'awọn eeyan dibo f'oun, ṣugbọn lojiji lo sọ pe ẹgbẹ oṣelu ADC toun fẹẹ ba jade ti su oun. Wọn lo sọ pe oun ko ri ọjọ iwaju rere lẹgbẹ ADC mọ, to si loun ti fi ọkan papọ soju kan lati tẹle ẹgbẹ oṣelu All Progressives Congress, APC.Bẹ o ba gbagbe, laipẹ yii ni ọkan lara awọn oludije ẹgbẹ oṣelu Labour naa sọ pe oun ko jade du ipo mọ lẹgbẹ naa, toun naa si loun ti ba APC lọ. Agbegbe Ipaye/Malete/Oloru la gbọ pe Alawuyan fẹẹ ṣoju nile igbimọ aṣofin ipinlẹ naa, ko to sọ pe oun ti juwọ silẹ fẹgbẹ APC, nitori pe ẹgbẹ to n ṣanfaani lọwọ fun Kwara ni. O ni o ti di dandan foun lati polongo ibo fun Gomina AbdulRahman AbdulRazaq, ko le pada s'ipo naa lẹẹkeji.


2023: Njẹ ẹ ti gbọ pe Buhari lo fẹẹ lewaju ipolongo idibo ni Kwara?

Gbogbo eto ni wọn lo ti fẹẹ pari bayii fun Aarẹ Muhammadu Buhari lati lewaju eto ipolongo idibo fun ipo aarẹ orileede Naijiria ati ti gomina, eyi to fẹẹ waye n'ipinlẹ Kwara. Ọjọ kẹtadinlogun, oṣu kinni, ọdun ti a wa yii, iyẹn ọjọ Iṣẹgun, Tusidee to n bọ la gbọ pe Buhari yoo fa ọwọ oludije s'ipo aarẹ lẹgbẹ naa, Aṣiwaju Bọla Ahmẹd Tinubu ati oludije s'ipo gomina lẹgbẹ naa n'ipinlẹ Kwara, AbdulRahman AbdulRazaq soke lọjọ naa. Ilu Ilọrin la gbọ pe ipolongo ita gbangba naa yoo ti waye, nibi ti gbogbo awọn oludije yoo ti maa sọ erongba wọn f'awọn araalu, ati idi ti wọn ṣe gbọdọ dibo fun wọn.Lara awọn ti yoo tun wa nibẹ ni igbakeji Tinubu, Kaṣhim Ṣhẹttima, to fi mọ awọn igbimọ olupolongo idibo aarẹ, ti wọn yoo jọ kọwọrin papọ.


Ṣọọsi CAC  ni wọn ti sọ pe ki n yi orukọ mi kuro ni Toyin Aimakhu - Toyin Abraham

Gbajugbaja oṣerebinrin ti aye n gba tiẹ lasiko yii, Toyin Abraham ti sọ idi pataki to fi yi orukọ baba rẹ to n jẹ tẹlẹ kuro ni Aimakhu si Abraham, to si ni ṣọọṣi ni wọn tun ti jiṣẹ f'oun. Toyin Abraham to n gbe fiimu rẹ to ṣẹṣẹ ṣe, Ijakumọ kaakiri ibi ti wọn ti n wo fiimu, iyẹn Cinema kaakiri agbaye lo sọrọ naa laipẹ yii, to si ni kii ṣe ohun toun lero tẹlẹ.Ninu ọrọ rẹ, o sọ pe:"Orukọ mọlẹbi baba mi ni Aimakhu, eyi ti a ge kuru ninu Aimakhumẹ, to si tunmọ si 'o kan n le mi lai nidii (you are just chasing me for nothing.) "Awọn eeyan ti sọ fun wa laimọye igba tipẹtipẹ wi pe ka yi orukọ naa pada, ṣugbọn mi o da wọn lohun nitori pe mo ti bẹrẹ iṣẹ tiata pẹlu orukọ naa. "Gbogbo awọn ẹgbọn mi lo ti lọ sile ọkọ nigba yẹn, wọn si ti n jẹ orukọ ọkọ wọn. Ọmọ ọkunrin kan ṣoṣo ti a ni ninu ẹbi wa ti yi orukọ tiẹ pada si David Abraham. "Lọjọ kan ni iran kan wa fun mi; pasitọ kan ninu ijọ CAC (Christ Apostolic Church) lo sọ fun mama mi wi pe ki wọn sọ fun mi lati yi orukọ mi pada.


"Gbogbo awọn ẹgbọn mi lo ti lọ sile ọkọ nigba yẹn, wọn si ti n jẹ orukọ ọkọ wọn. Ọmọ ọkunrin kan ṣoṣo ti a ni ninu ẹbi wa ti yi orukọ tiẹ pada si David Abraham. "Lọjọ kan ni iran kan wa fun mi; pasitọ kan ninu ijọ CAC (Christ Apostolic Church) lo sọ fun mama mi wi pe ki wọn sọ fun mi lati yi orukọ mi pada. Pasitọ naa sọ pe orukọ ọhun ko dara to fun mi. "O ni awọn eeyan yoo maa jowu mi lai nidii. Eyi lo si n ṣẹlẹ si pupọ awọn eeyan ti wọn fi n yi orukọ wọn pada.


Pasitọ naa sọ pe orukọ ọhun ko dara to fun mi. "O ni awọn eeyan yoo maa jowu mi lai nidii. Eyi lo si n ṣẹlẹ si pupọ awọn eeyan ti wọn fi n yi orukọ wọn pada. Igbe aye mi yi pada si rere latigba ti mo ti yi orukọ mi pada."


Igbe aye mi yi pada si rere latigba ti mo ti yi orukọ mi pada."


Ẹ ma fi oṣelu ba orukọ wa jẹ o - Awọn alaṣẹ fasiti Ilọrin pariwo sita

Awọn alaṣẹ fasiti tiluu Ilọrin to wa n'ipinlẹ Kwara ti pariwo sita wi pe awọn ko fẹ ki awọn oloṣelu lo oṣelu to wa nita lakoko yii lati fi ba orukọ awọn jẹ, tabi wọ wọn wọnu oṣelu to n lọ lọwọ. Ninu atẹjade ti wọn gbe jade laipẹ yii ni wọn ti sọ bẹẹ. Atẹjade ọhun ko ṣai waye, bi ko ṣe ti iroyin kan to n lọ kaakiri ori ayeljura wi pe awọn alaṣẹ naa bu ẹnu atẹ lu ijọba Kwara wi pe awọn ni wọn ṣokunfa ipenija igbokegbodo ọkọ t'awọn akẹkọọ fasiti naa n koju.Iroyin ori ayelujara kan ti wọn pe ni factnewsng.com ni wọn lo gbe iroyin naa jade wi pe awọn alaṣẹ mu ẹnu atẹ lu ijọba Kwara, eyi ti wọn lawọn ko sọ ohun to jọ bẹẹ rara.Wọn ni erongba ẹni to ni iroyin ayelujara naa lo gbe jade, kii ṣe ohun to wa lati ọdọ awọn, ti wọn si ni ẹni naa fẹẹ lo oṣelu lati fi ba orukọ awọn jẹ ni. Atẹjade naa ree:


O tan o! Awọn ọtẹlẹmuyẹ tun ti gbe Doyin Okupe, alakoso eto ipolongo Peter Obi tẹlẹ

Iroyin yajoyajo to tẹ AWIKONKO lọwọ laipẹ yii ti sọ pe awọn oṣiṣẹ ileeṣẹ ọtẹlẹmuyẹ ti gbe alakoso eto ipolonogo idibo aarẹ tẹlẹ fun Peter Obi to n d'ije lẹgbẹ oṣelu Labour. Ohun ti a gbọ ni pe papakọ ofurufu ti Murtala Muhammed to wa niluu Eko ni wọn ti gbe Doyin Okupe laaarọ oni, Ọjọbọ, Tọsidee. Wọn ni ọkan lara awọn agbẹjọrọ Okupe, Tolu Babalẹyẹ ni wọn lo tu aṣiri naa sita wi pe awọn oṣiṣẹ ileeṣẹ ọtẹlẹmuyẹ, iyẹn Department of State Security Services ti gbe onibara oun. Ninu ọrọ Babalẹyẹ, o ni“Iroyin to tẹ mi lọwọ bayii ni pe awọn ọtẹlẹmuyẹ ti gbe Ọmọwe Doyin Okupe ni papakọ ofurufu t'Ekoo. Ilu London lo n lọ ko to di pe wọn daa duro. “Idi ni pe, gẹgẹ bi ẹnikan ṣe sọ fun mi, wọn ni wọon sọ pe ko fi awọn iwe ẹri to sọ pe ile ẹjọ giga l'Abuja ti fi oun silẹ lotitọ han awọn, iyẹn lori ẹsun ti ilẹ ẹjọ ti daa lẹbi, ko si tun san owo itanran, eyi to han si gbogbo agbaye, ko to di pe o lọ sile."


Ijọba l'awọn ti bẹrẹ iwadii lori ọkunrin to pa iyawo rẹ nitori burẹdi

Ijọba ipinlẹ Anambra ti sọ pe iwadii awọn ti bẹrẹ lori ọkunrin kan, Wilson Uwadiegwu, ẹni ti iroyin jade sita wi pe o lu iyawo rẹ, Ogochukwu Anene pa nitori burẹdi laipẹ yii. Kọmiṣanna fọrọ awọn obinrin, Ify Obinabo lo sọrọ naa l'Ọjọru, Wẹsidee, ọsẹ yii, lakoko to n gba alejo awọn mọlẹbi oloogbe naa, to fi mọ rẹ, Arabinrin Cordielia Anene lalejo ni ọfiisi rẹ to wa niluu Awka. Ogochukwu Anene, ti ọpọ awọn eeyan tun mọ si Ada Awka la gbọ pe ọkọ rẹ lu pa nitori burẹdi. Nibẹ lo ti sọ pe ijọba ipinlẹ Anambra ti fọwọsowọpọ pẹlu ijọba ipinlẹ Ẹnugu lori iṣẹlẹ kayeefi naa, to si l'awọn yoo ṣe iwadii kikun lati rii pe idajọ ododo waye. O ni “ọmọ ipinlẹ Anambra ni oloogbe naa jẹ, ijọba ko si nii dakẹ lori iṣẹlẹ buruku to ba ni lọkan jẹ naa.” Arabinrin Cordelia to jẹ mama oloogbe naa wa kọminu wi pe niṣẹ ni ọkọ ọmọ oun na papa bora ni kete ti iṣẹlẹ ọhun waye, to si bẹbẹ pe ki wọn ma jẹ ki iya naa jẹ oun gbe.


Ẹgba agbabọọlu Chelsea ni lati ṣe itusilẹ nla bi wọn ko ba fẹ ki aye gbagbe wọn - Wolii Ayọdele ju bọmbu ọrọ

Alaṣẹ ati olori ijọ INRI Evangelical Spiritual, Wolii Elijah Ayọdele ti sọ pe ẹgbẹ agbabọọlu Chelsea nilo itusilẹ nla, nitori pe wọon ti gegun fun wọn. Wolii Ayọdele lo sọrọ ọhun ninu fọnran kan to gbe sori ikanni TikTok rẹ lọsan oni, Wẹsidee. O sọ peikọ ẹgbẹ agbabọọlu Chelsea ti tan patapata, bi wọn ko ba si ṣọra, aye yoo pada gbagbe wọn patapata, fun idi eyi, o ni wọn gbọdọ ṣe itusilẹ.“Chelsea ti tan. Bi wọn ko ba ṣọra, wọn ko nii gberi mọ. Awọn to ra Chelsea ni lati pada lọ gba ibunkun awọn to nii.“Bi bẹẹ kọ, bi wọn ba ko awọn agbabọọlu ọwọ iwaju mẹwaa, ogun, atawọn to n di ọwọ ẹyin mu, to fi mọ gooli to dara julọ lagbaaye silẹ, ko le ṣiṣẹ, egun kan wa to n ja Chelsea lasiko yii. “Mo ti sọ fun un yin, ẹ mu awọn ọrọ mi yii lokunkundun bi ẹ ba fẹẹ tẹsiwaju, bi bẹẹ kọ Chelsea le lọ silẹ patapata, eyi ti awọn oloyinbo n pe ni 'relegation'.“Ẹgbẹ agbabọọ to ba koju Chelsea lasiko yii yoo lu wọn lalubami, wọn nilo itusilẹ ki wọn le dide giri si awọn ipenija to wa niwaju wọn.”Bi ẹ ko ba mọ, ipo kẹwaa ni ẹgbẹ agbabọọlu Chelsea wa lori tabili EPL lonii, Ọjọbọ, Tọsidee.


O ga o! Ibi iṣẹ ni Anita nlọ ko to dawati n'Ikorodu

Lati ọjọ Aje, Mọnde, ọsẹ yii la gbọ pe wọn ti n wa ọmọbinrin ti ẹ n wo oju ẹ yii, ti wọn ko si tii le sọ pato ibi to wọlẹ si titi di igba ti a ṣakojọpọ iroyin yii tan.Anita Favour Nwoke ni wọn pe orukọ ọmọbinrin, ọmọ ọdun mejidinlogun naa, gẹgẹ bi a ṣe gbọ.Wọn ni aarọ kutu ọjọ kẹsan, oṣu kinni, ọdun ti a wa yii ni Anita dagbere wi pe oun n lọ si ibi iṣẹ oojọ ẹ.Ilu Ikorodu, ipinlẹ Eko ni wọn sọ pe Anita n gbe, ibẹ naa lo si ti dawati.
Asiko ti wọn lo yẹ ko pada sile, ti wọn ko si rii, eyi lo mu ki wọn wa a lo, ṣugbọn to pada jẹ iyalẹnu fun wọn nigba ti awọn ara ibiṣẹ rẹ sọ pe ko wa lọjọ naa.Ki ẹnikẹni to ba mọ bi wọn ṣe le rii tete fi to ileeṣẹ ọlọpaa leti.


Ile-ẹjọ wọgile ẹsun ti PDP fi kan AbdulRazaq ni Kwara

Ile ẹjọ giga apapọ to fikalẹ siluu Abuja ti paṣẹ pe oun wọgile ẹsun ti ẹgbẹ oṣelu Peoples Democratic Party, PDP, ẹka t'ipinlẹ Kwara pe lati tako ipadasipo gomina AbdulRaham AbdulRazaq lẹẹkeji. O ni ẹsun naa ko lẹsẹ nilẹ rara, fun idi eyi, o wọgi lee. Ẹgbẹ oṣelu PDD la gbọ pe wọn pe ẹjọ naa, nibi ti wọn ti n rọ ile ẹjọ lati paṣẹ pe ki ajọ eleto idibo yọ orukọ AbdulRazaq kuro ninu awọn ti yoo dije nibi eto idibo ọdun 2023 ti a wa yii. Nigba to n gbe idajọ naa kalẹ, Onidajọ Inyang Ekwo sọ pe ẹsun naa ko kun to, ati pe o tapa si ọna ti wọn n gba gbe ẹjọ wa siwaju adajọ.Bakan naa lo sọ pe ẹgbẹ oṣelu PDP ko ni aṣẹ tabi ẹtọ yoowu lati pe ẹjọ tako oludije lẹgbẹ miran, niwọn igba ti kii ṣe inu ẹgbẹ wọn ni wọn ti ṣeto idibo abẹle. Lara awọn ẹsun ti PDP fi kan AbdulRazaq lọjọ kẹrin, oṣu kẹjọ ni pe ayederu iwe ẹri ti ile ẹkọ girama lo ko kalẹ fun ẹgbẹ oṣelu APC ati ajọ INEC.


Bi mo ba fẹẹ pada s'ipo aarẹ lẹẹkẹta, ko sẹni to le da mi duro - Ọbasanjọ tun sọrọ lori awuyewuye

Aarẹ tẹlẹri lorileede Naijiria, Oloye Oluṣẹgun Ọbasanjọ ti sọ pe ko si ohun to jọ ọ wi pe oun fẹẹ pada s'ipo aarẹ lẹẹkẹta, iyẹn lakoko toun wa n'ipo naa lọdun bii meloo sẹyin. Ọbasanjọ ni awuyewuye ti ko si otitọ ninu rẹ rara ni wi pe boya oun tun fẹẹ ṣe aarẹ Naijiria lẹẹkẹta, o lawọn to n gbe iroyin naa kaakiri kan n sọ ohun to wu wọn lasan ni. Ẹbọra Owu lo sọrọ naa nibi itakurọsọ ẹgbẹ awọn adari ilẹ Afrika, eyi ti Pasitọ Itua Ighodalo tukọ rẹ lori ikanni ayelujara ti a mọ si Virtual. Itakurọsọ naa ti wọn pe akori rẹ ni "Adari ati gbigbe orileede dagba" - (Leadership and nation-building). ni Ọbasanjọ ti jẹ ko di mimọ pe oun ko beere fun saa kẹta n'ipo toun wa n'ipo aarẹ. "Mi o figba kan beere fun saa kẹta, Bi mo ba fẹẹ ṣe ẹlẹẹkẹta, maa ti ṣe e. Mo ni agbara lati mọ bi maa ṣe gba saa kẹta."


Itakurọsọ naa ti wọn pe akori rẹ ni "Adari ati gbigbe orileede dagba" - (Leadership and nation-building). ni Ọbasanjọ ti jẹ ko di mimọ pe oun ko beere fun saa kẹta n'ipo toun wa n'ipo aarẹ. "Mi o figba kan beere fun saa kẹta, Bi mo ba fẹẹ ṣe ẹlẹẹkẹta, maa ti ṣe e. Mo ni agbara lati mọ bi maa ṣe gba saa kẹta." Nibẹ naa lo tun ti sọ pe pipa gbese rẹ fun orileede jẹ ohun kan pato to ṣoro, ṣugbọn o jẹ aṣeyọri fun mi wi pe oun le ṣe e. O wa jẹ ko di mimọ pe iṣoro nla kan ṣoṣo ti ilẹ Afrika ni lonii ni adari. "Naijiria wa nibi ti wọn wa lonii nitori adari wọn. A ni lati fi oju silẹ daadaa lati yan awọn ọkunrin ati awọn obinrin ti wọn ni iwa, iṣesi, ọkan akikanji ati itara ti a nilo fun ipo adari lati gba orileede yii silẹ."


Nibẹ naa lo tun ti sọ pe pipa gbese rẹ fun orileede jẹ ohun kan pato to ṣoro, ṣugbọn o jẹ aṣeyọri fun mi wi pe oun le ṣe e. O wa jẹ ko di mimọ pe iṣoro nla kan ṣoṣo ti ilẹ Afrika ni lonii ni adari. "Naijiria wa nibi ti wọn wa lonii nitori adari wọn. A ni lati fi oju silẹ daadaa lati yan awọn ọkunrin ati awọn obinrin ti wọn ni iwa, iṣesi, ọkan akikanji ati itara ti a nilo fun ipo adari lati gba orileede yii silẹ." Siwaju sii nigba ti wọn n beere lọwọ rẹ boya yoo gbe awọn eeyan dide lati polongo ibo fun Peter Obi, oludije s'ipo aarẹ lẹgbẹ oṣelu Labour, Ọbasanjọ sọ pe ko si ohun to jọ ọ. "Mi o si ninu ọkọ olupolongo rẹ. Mi o si nii darapọ mọ ikọ olupolongo kankan.


Siwaju sii nigba ti wọn n beere lọwọ rẹ boya yoo gbe awọn eeyan dide lati polongo ibo fun Peter Obi, oludije s'ipo aarẹ lẹgbẹ oṣelu Labour, Ọbasanjọ sọ pe ko si ohun to jọ ọ. "Mi o si ninu ọkọ olupolongo rẹ. Mi o si nii darapọ mọ ikọ olupolongo kankan. Mo ti sọ awọn ohun to yẹ fun orileede yii."


Mo ti sọ awọn ohun to yẹ fun orileede yii."


Pasitọ to ji ara rẹ gbe lẹẹmeji ti sọrọ, o ni 'mo broke' ni

Pasitọ kan ti iroyin gbe jade laipẹ yii wi pe o ji ara rẹ gbe lẹẹmeji ọtọọtọ ti sọ pe nitori owo ti ko si lọwọ oun, loun ṣe pinnu lati ji ara oun gbe, toun si gba owo lọwọ awọn ọmọ ijọ oun. Albarka Bitrus Sukunya lorukọ rẹ, wọn si loun lo n dari ẹka ṣọọṣi ECWA to wa niluu Jos, ipinlẹ Plateau. Ọjọ kọkanla, oṣu kinni ọdun yii, iyẹn Ọjọru, Wẹsidee to kọja lọwọ tẹ Sukunya, ko to di pe wọn f'oju rẹ han f'awọn akọroyin l'Ọjọbọ, Tọsidee, ana. Nigba to n sọrọ, o ni"Mo gbe ara mi sinu iṣẹ yii nitori ipenija aisi owo ti mo n koju. Nigba ti mo ṣe akọkọ, ẹri ọkan jẹ mi. Nigba ti mo jade, owo naa tun ti tan.


Nigba to n sọrọ, o ni"Mo gbe ara mi sinu iṣẹ yii nitori ipenija aisi owo ti mo n koju. Nigba ti mo ṣe akọkọ, ẹri ọkan jẹ mi. Nigba ti mo jade, owo naa tun ti tan. Mo wa n ronu bi mo tun ṣe le pada si iṣẹ naa. "Idi ree ti mo fi pada si i. Ṣugbọn ṣa, mo kabamọ wi pe mo ji ara mi gbe, ti mo si gba owo lọwọ awọn ọmọ ijọ mi." Siwaju sii la tun gbọ pe Sukunya tun dana sun mọto ọkan lara awọn ọmọ ijọ rẹ.


Mo wa n ronu bi mo tun ṣe le pada si iṣẹ naa. "Idi ree ti mo fi pada si i. Ṣugbọn ṣa, mo kabamọ wi pe mo ji ara mi gbe, ti mo si gba owo lọwọ awọn ọmọ ijọ mi." Siwaju sii la tun gbọ pe Sukunya tun dana sun mọto ọkan lara awọn ọmọ ijọ rẹ. "Mo dana mọto naa, nitori pe ẹri ọkan jẹ mi fun iwa ti mo hu. Ọkan mi kan n poruru ni. Mi o mọ ohun to bale mi.


"Mo dana mọto naa, nitori pe ẹri ọkan jẹ mi fun iwa ti mo hu. Ọkan mi kan n poruru ni. Mi o mọ ohun to bale mi. Nitori mo jẹ pasitọ, idi niyẹn ti ẹmi Ọlọrun ko ṣe faaye gba mi lati lọ lai jẹwọ ohun ti mo ti ṣe. Ẹ ma binu f'oun ti mo ṣe, ẹ fori jin mi." AWIKONKO gbọ pe ẹgbẹrun lọna irinwo naira ni Sukunya gba nigba to ji ara rẹ gbe lọjọ kẹrinla, oṣu kọkanla, ọdun 2022, bẹẹ naa lo tun gba ẹgbẹrun lọna igba naira nigba to tun ji ara rẹ gbe lọgbọn ọjọ, oṣu kọkanla, ọdun 2022.


Nitori mo jẹ pasitọ, idi niyẹn ti ẹmi Ọlọrun ko ṣe faaye gba mi lati lọ lai jẹwọ ohun ti mo ti ṣe. Ẹ ma binu f'oun ti mo ṣe, ẹ fori jin mi." AWIKONKO gbọ pe ẹgbẹrun lọna irinwo naira ni Sukunya gba nigba to ji ara rẹ gbe lọjọ kẹrinla, oṣu kọkanla, ọdun 2022, bẹẹ naa lo tun gba ẹgbẹrun lọna igba naira nigba to tun ji ara rẹ gbe lọgbọn ọjọ, oṣu kọkanla, ọdun 2022.


Ọpẹ o! Lẹyin ọjọ marun-un, iyaale ile ti wọn jigbe l'Abẹokuta ti pada sile

Orin ọpẹ l'awọn ẹbi, ara ati ololufẹ, to fi mọ ọpọ awọn to gbọ nipa bi wọn ṣe ji iyaale ile kan, Arabinrin Adeboye Olubukọnla Arikẹ gbe niluu Abẹokuta mu sẹnu nigba ti wọn gbọ pe awọn to ji obinrin naa gbe ti fi silẹ.Ọjọ Aje, Mọnde, ọsẹ yii tii ṣe ọjọ kẹsan, oṣu kinni, ọdun yii ni iroyin fi to wa leti pe wọn ji Arabinrin Arikẹ gbe lagbegbe Gbọnagun, Odo-Ẹran, Ọbantoko.Wọn ni ọkọ taisi ni obinrin naa wọ lakoko to n lọ sileewe, ṣugbọn ti ko de ileewe ọhun, bẹẹ si ni ko pada sile.
Ọjọ keji ni wọn lo fi atẹjiṣẹ ranṣẹ wi pe ki awọn eeyan maa ba oun gbadura, nitori pe inu igbo nla kan loun wa pẹlu awọn kan, to si loun ko le sọ pato ibi ti inu igbo naa wa.AWIKONKO gbọ pe awọn ọlọpaa pada tọpinpin ẹrọ ibanisọrọ obinrin naa de ilu Akurẹ, bo tilẹ jẹ pe a ko le fidi rẹ mulẹ lẹkunrẹrẹ.
Ni bayii, ninu ọrọ ti ọkọ Arabinrin naa, Ọgbẹni Adeboye fi sita, o jẹ ko di mimọ pe ọkan lara awọn ara adugbo ni wọn kofiri obinrin naa niwaju ile awọn ọmọ alaigbọran to wa lagbegbe Aṣero.O ni ẹni naa lo gbe e wa sile foun.Bakan naa, alaga ẹgbẹ AOPSHON nipinlẹ Ogun, Sanusi D.A ninu ọrọ rẹ dupẹ lọwọ gbogbo awọn ti wọn dide si iṣẹlẹ naa patapata.


Eedi nla re o! Baba agbalagba dana sun ara rẹ l' Ondo

Kayeefi nla lọrọ baba agbalagba, ẹni aadọta ọdun kan, Ojo Ogundeji, ẹni to dana sun ara rẹ lọsan gangan ṣi n jẹ f'awọn araalu Ondo, paapaa awọn to gbọ si iṣẹlẹ ọhun kaakiri agbaye. Ojo la gbọ pe o dana sun ara rẹ ninu ninu ile baba rẹ to wa lagbegbe Ọlọruntẹdo to wa n'ijọba ibilẹ Ondo West, ipinlẹ Ondo latari bo ṣe l'awọn eeyan n fi oun ṣẹlẹya. Ko pẹ ti wọn sọ pe Ojo de lati iilu Eko, nibi to ti lọ b'awọn mọlẹbi ẹ ṣayẹyẹ ọdun to kọja yii. Lara awọn to fi iṣẹlẹ naa to wa leti sọ pe lati aarọ ọjọ naa ni Ojo ti n gbero lati gbẹmi ara rẹ, ṣugbọn to jẹ iṣoro fun un nitori awọn ara adugbo.Wọn ni asiko ti ẹsẹ pa lọlọ ni Ojo lọ tilẹkun mọri, to si dana sun ara rẹ mọ inu yara, ko to di pe awọn eeyan sare debẹ lati doola ẹmi ẹ, bo tilẹ jẹ pe aṣọ ko ba ọmọyẹ mọ. Ojo nigba ti wọn n beere idi to fi fẹẹ pa ara rẹ danu sọ pe awọn eeyan n f'oun ṣẹlẹya nitori aleebu ati iṣoro toun ni, to si lo n ti oun loju kiri ni gbogbo igba. Wọn lo sọ pe boun ko ba si laye mọ nikan lo le di awọn ẹlẹya naa ku.


Lara awọn to fi iṣẹlẹ naa to wa leti sọ pe lati aarọ ọjọ naa ni Ojo ti n gbero lati gbẹmi ara rẹ, ṣugbọn to jẹ iṣoro fun un nitori awọn ara adugbo.Wọn ni asiko ti ẹsẹ pa lọlọ ni Ojo lọ tilẹkun mọri, to si dana sun ara rẹ mọ inu yara, ko to di pe awọn eeyan sare debẹ lati doola ẹmi ẹ, bo tilẹ jẹ pe aṣọ ko ba ọmọyẹ mọ. Ojo nigba ti wọn n beere idi to fi fẹẹ pa ara rẹ danu sọ pe awọn eeyan n f'oun ṣẹlẹya nitori aleebu ati iṣoro toun ni, to si lo n ti oun loju kiri ni gbogbo igba. Wọn lo sọ pe boun ko ba si laye mọ nikan lo le di awọn ẹlẹya naa ku. Arabinrin Sabaina Ogundeji, lara awọn ẹni ti iṣẹlẹ naa ṣoju wọn sọ pe:“Laaarọ, Ojo dana si abẹ siteepu to wa ninu ile, o si lẹnikẹni ko gbọdọ pa ina ọhun. Ṣugbọn nipa iranlọwọ awọn araadugbo, wọn pa ina naa. “Nigba to di ọwọ irọlẹ, gbogbo eeyan wa nita, a n ṣere.


Arabinrin Sabaina Ogundeji, lara awọn ẹni ti iṣẹlẹ naa ṣoju wọn sọ pe:“Laaarọ, Ojo dana si abẹ siteepu to wa ninu ile, o si lẹnikẹni ko gbọdọ pa ina ọhun. Ṣugbọn nipa iranlọwọ awọn araadugbo, wọn pa ina naa. “Nigba to di ọwọ irọlẹ, gbogbo eeyan wa nita, a n ṣere. Ojo wọ inu ile lọ, o si lọ ko awọn aṣọ rẹ jade, to si dana sun wọn niwaju ita. Lẹyin naa lo wọ inu ile lọ, o ti ara mọ inu ile, ko to dana sun ara mọ inu ile. Ariwo to n pa lakoko ti ina ọhun muu lara lo jẹ ka sare lọ sinu ile lati mọ ohun to n ṣẹlẹ.


Ojo wọ inu ile lọ, o si lọ ko awọn aṣọ rẹ jade, to si dana sun wọn niwaju ita. Lẹyin naa lo wọ inu ile lọ, o ti ara mọ inu ile, ko to dana sun ara mọ inu ile. Ariwo to n pa lakoko ti ina ọhun muu lara lo jẹ ka sare lọ sinu ile lati mọ ohun to n ṣẹlẹ. Awọn eeyan lo fi agidi ja ilẹkun wọle, ti wọn si gbe e jade. Ọsibitu ti wọn gbe e lọ lo pada ku si.” Ẹlomiran ti iṣẹlẹ ọhun ṣoju ẹ sọ pe; “Nigba ti a dola ẹmi ẹ, ko tii ku. O sọ fun wa pe nitori t'awọn kan n foun ṣe yẹyẹ nitori iṣoro ati ipenija toun ni, lo jẹ koun pinnu lati gbẹmi ara oun.” Ẹni ọhun lo jẹ ka mọ pe wọn ti gbe oku rẹ lọ mọṣuari ọsibitu ijọba to wa ni Ondo.


Awọn eeyan lo fi agidi ja ilẹkun wọle, ti wọn si gbe e jade. Ọsibitu ti wọn gbe e lọ lo pada ku si.” Ẹlomiran ti iṣẹlẹ ọhun ṣoju ẹ sọ pe; “Nigba ti a dola ẹmi ẹ, ko tii ku. O sọ fun wa pe nitori t'awọn kan n foun ṣe yẹyẹ nitori iṣoro ati ipenija toun ni, lo jẹ koun pinnu lati gbẹmi ara oun.” Ẹni ọhun lo jẹ ka mọ pe wọn ti gbe oku rẹ lọ mọṣuari ọsibitu ijọba to wa ni Ondo.


2023: Awọn onilu l'awọn yoo ṣatilẹyin ibo fun Aderinokun, oludije sipo aṣofin agba lorileede Naijiria

Bi ṣẹkẹrẹ kii ṣe e ba wọn lọ s'ode ibanujẹ, bẹẹ naa ni ilu kii ba wọn lọ s'ode ọfọ, eyi lo mu ki ẹgbẹ awọn onilu ti wọn pe ara wọn ni Ọpapeju Drummers Association sọ pe awọn ṣetan lati ṣatilẹyin ibo fun oludije sipo ile igbimọ aṣofin agba lorileede Naijiria lati ẹkun aarin gbungbun ipinlẹ Ogun, Olumide Aderinokun.Ẹgbẹ naa sọ pe ẹnikan ṣoṣo ti awọn le fi ọwọ rẹ sọya wi pe yoo ṣe daadaa laaarin awọn oludije yooku ni Aderinokun, ẹni to n dije labẹ asia ẹgbẹ oṣelu Peoples Democratic Party, PDP.Nibi ipade ti ẹgbẹ naa ṣe pẹlu Aderinokun lonii ọjọ Abamẹta, Satide, eyi to waye lagbegbe Ijaye niluu Abẹokuta ni wọn ti fi ontẹ lu ọkunrin naa gẹgẹ bi oludije to peregede.Ẹgbẹ naa ti Oloye Sulaimọn Oseni jẹ olori wọn sọ pe gbogbo ohun ti yoo ba gba l'awọn yoo ṣe lati rii pe awọn araalu jade dipo fun Aderinokun ni gbogbo ijọba ibilẹ mẹfa to so aarin gbungbun papọ.Nibẹ ni gbogbo awọn adari ẹgbẹ oṣelu PDP kaakiri ijọba ibilẹ mẹfa to wa ni aarin gbungbun ipinlẹ Ogun naa ti fi da oludije wọn loju wi pe gbogbo eto lo n lọ labẹlẹ, lati rii pe o jawe olubori.Aderinokun ninu ọrọ rẹ dupẹ gidigidi lọwọ awọn ẹgbẹ naa, to si ṣeleri wi pe oun ko nii ja wọn kulẹ bi oun ba wọle, nitori pe ifẹ araalu lo jẹ oun lọkan.Bẹẹ lo sọ pe ẹdun ọkan lo maa n jẹ foun, nigba toun ba rii pe awọn eeyan wa ninu iṣẹ ati oṣi, ti wọn ko si jẹ igbadun mudunmudun eto iṣejọba awa-ara-wa.


Nnkan de! Olu-ileeṣẹ ọlọpaa jona lọsan gangan

Ṣe ni ọrọ di boolọ o yago lọna nigba ti wọn ni olu-ileeṣẹ ọlọpaa ipinlẹ Kano to wa lagbegbe Bompai, ijọba ibilẹ Nasarawa bẹrẹ sii jona lọsan gangan.Awọn ọfiisi, iwe to ṣe pataki la gbọ pe wọn ba ijamba ina ọhun lọ.Wọn ni aṣọ ko ba ọmọyẹ mọ nigba ti awọn oṣiṣẹ ileeṣẹ panapana ti wọn ranṣẹ pe yoo fi de.Agbegbe kan ni apa oke ileeṣẹ ọlọpaa naa ni wọn lo jona, to si jo ọpọ ọfiisi, to fi mọ dukia at'awọn iwe to ṣe pataki nibẹ.Bo tilẹ jẹ pe a ko tii le fidi rẹ mulẹ lẹkunrẹrẹ, sibẹ a gbọ pe bi awọn ọfiisi ọhun ṣe jona to, ko de ọfiisi ọga ọlọpaa ipinlẹ naa, Mamman Dauda.


Ẹ tu Nnamdi Kanu silẹ o, mo ṣetan lati ṣe oniduro fun un - Soludo pariwo sita

Gomina Chukwuma Charles Soludo ti ipinlẹ Anambra ti rọ ijọba apapọ orileede Naijiria lati tu olori ajijangbara Biafra, Nnamdi Kanu silẹ lahamọ to wa.Soludo loun ṣetan lati duro fun un gẹgẹ bi oniduro, bi ijọba apapọ ba le yọnda rẹ foun, to si loun yoo ṣe gbogbo ohun to ba yẹ lati ṣe.Gomina naa lo sọrọ yii nibi ipolongo idibo ti wọn ti fi oju oludije sipo Aarẹ Naijiria, Ọjọgbọn Peter Umeadi han fawọn araalu.Ninu ọrọ rẹ, o sọ pe; "Mo n bẹ ijọba apapọ tọkantọkan lati fi Nnamdi Kanu silẹ lai nidii. Bi ijọba ko ba le fi silẹ lai nidii, mo fẹ ki wọn tuu silẹ, maa si ṣe oniduro fun un."A nilo Nnamdi Kanu nibi ipade apero lati sọrọ nipa eto aabo ẹkun South East. A ni lati fi opin si gbogbo aisi eto aabo, a si fẹ ki Nnamdi Kanu wa nibẹ."


Aye ooooo! Papa Ajasco ti ku oooooo

Papa Ajasco tuntun to ku reeIroyin yajoyajo to tẹ AWIKONKO lọwọ ti sọ pe gbajugbaja oṣere adẹrinpoṣonu nni, Fẹmi Ogunrombi, ẹni ti ọpọ awọn ololufẹ rẹ mọ si Papa Ajasco ti jade laye. Ọkan pataki lara awọn oṣere tiata to pe ara rẹ ni Husseini Shuaibu lo gbe iroyin naa sori ikanni ayelujara ti Twitter rẹ laaarọ, oni, ọjọ Aiku, Sannde.Bo tilẹ pe a ko tii le f'idi rẹ mulẹ pe ọkunrin naa ti jade laye titi di asiko ti a pari akojọpọ iroyin yii, ṣugbọn Husseini sọ pe ẹnikan to sunmọ Papa Ajasco lo sọ foun ni irọlẹ ana, Satide, Abamẹta. Ogunrombi lo gbajumọ ninu ere atigbadegba ti Wale Adenuga, iyẹn Papa Ajasco. Ogunrombi lo gba ipo Papa Ajasco lẹyin ti Abiọdun Ayọyinka to n kopa naa tẹlẹ loun ko ṣe mọ. Kii ṣe Papa Ajasco, Abiọdun Ayọyinka lo ku oẸkunrẹrẹ iroyin naa ṣi n bọ laipẹ...


Gbajumọ ọga ọlọpaa ṣubu lulẹ lojiji, lo ba ku patapata

Kayeefi nla gbaa lọrọ iku ọga ọlọpaa kan nipinlẹ Eko, SP Mọjeed Salami ṣi n jẹ fun awọn eeyan rẹ, paapaa awọn to gbọ, nitori ti wọn sọ pe ojiji lo ba wọn. Salami ni ọga ọlọpaa ẹkun Sẹmẹ n'ipinlẹ Eko. Ọjọ Iṣẹgun, Tusidee to kọja, iyẹn ọjọ kẹwaa, oṣu yii la gbọ pe ọkunrin naa dagbere faye. Gẹgẹ bi ohun ti a gbọ wọn ni ọga ọlọpaa naa ti sọ f'awọn oṣiṣẹ rẹ tẹlẹ wi pe ori n fọ oun, to si lọ si ọsibitu lati lọ gba itọju nibẹ.Wọn ni bo ṣe kuro l'ọsibitu, to pada s'ẹnu iṣẹ rẹ, ori fifọ naa ko tun lọ. Ko pẹ lo sọ f'awọn oṣiṣẹ rẹ wi pe ki wọn ba oun pe DCO, iyẹn  (Divisional Crime Officer) lati wa ri oun ni ọfiisi.Wọn ni bo ṣe dide, to fẹ maa lọ, lo ṣubu lulẹ.Igba ti DCO naa wọnu ọfiisi rẹ, lo ba a nilẹ, nibi to ti n pokaka iku, ko to di pe wọn sare gbe e digbadigba lọ si ọsibitu ijọba to wa ni Badagry fun itọju. O jẹ iyalẹnu nla nigba ti wọn sọ fun wọn lọsibitu wi pe oku ni wọn gbe f'awọn, kii ṣe alaaye Alukoro ileeṣẹ ọlọpaa Eko, SP Benjamin Hundeyin to f'idi iṣẹlẹ naa mulẹ sọ pe kayeefi ni iku ọga ọlọpaa naa jẹ f'awọn, nitori pe ọkan lara awọn akikanju ọga ọlọpaa ni Salami jẹ nigba aye ẹ.


Ọdaju abiyamọ! Ẹ wo bi ọkọ atiyawo ṣe lu awọn ọmọ wọn bi ẹran l'Ekoo

'Ẹ ṣaanu wa, a ko mọ pe bi yoo ti ri ree' lọrọ ẹbẹ ti wọn lo n jade lẹnu ololufẹ meji kan ti wọn lu awọn ọmọ wọn nilukulu bi ẹran laipẹ yii, nigba ti ọwọ ọlọpaa tẹ wọn. Agbegbe Ẹgbẹda niṣẹlẹ ọhun ti waye, gẹgẹ bi a ṣe gbọ. Obinrin naa, Busọla Oyediran, to jẹ iya awọn ọmọ naa, ati ọkọ rẹ tuntun, Akebiara Emmanuel, ni ọwọ tẹ lọjọ Ẹti, Furaide to kọja yii. Agbẹnusọ ileeṣẹ ọlọpaa ni ipinlẹ Eko, SP Benjamin Hundeyin, sọ fun awọn akọroyin pe ọjọ ori awọn ọmọ naa jẹ ọdun marun-un ati ọdun meji. Iroyin sọ pe awọn alajọgbele tọkọtaya naa, to ri bi wọn ṣe ma n lu awọn ọmọ ọhun, eyi to ti da oriṣiriṣi ọgbẹ si wọn lara, lo fi ọrọ naa to awọn ọlọpaa leti. Eyi si lo mu ki ọlọpaa fi ofin gbe wọn lọjọ Ẹti, ọjọ kẹtala, oṣu Kinni, ọdun 2023.


Agbẹnusọ ileeṣẹ ọlọpaa ni ipinlẹ Eko, SP Benjamin Hundeyin, sọ fun awọn akọroyin pe ọjọ ori awọn ọmọ naa jẹ ọdun marun-un ati ọdun meji. Iroyin sọ pe awọn alajọgbele tọkọtaya naa, to ri bi wọn ṣe ma n lu awọn ọmọ ọhun, eyi to ti da oriṣiriṣi ọgbẹ si wọn lara, lo fi ọrọ naa to awọn ọlọpaa leti. Eyi si lo mu ki ọlọpaa fi ofin gbe wọn lọjọ Ẹti, ọjọ kẹtala, oṣu Kinni, ọdun 2023. Ajọ to n gbogun ti fifi eeyan ṣe owo ẹru ati iloluko ẹda, NAPTIP, sọ loju opo Twitter rẹ pe tọkọtaya naa ti wa ni atimọle. Bakan naa ni ajọ naa sọ pe wọn o gbe awọn mejeeji lọ sile ẹjọ, lọjọ Aje, ọjọ kẹrindinlogun, oṣu Kinni, 2023.


Ajọ to n gbogun ti fifi eeyan ṣe owo ẹru ati iloluko ẹda, NAPTIP, sọ loju opo Twitter rẹ pe tọkọtaya naa ti wa ni atimọle. Bakan naa ni ajọ naa sọ pe wọn o gbe awọn mejeeji lọ sile ẹjọ, lọjọ Aje, ọjọ kẹrindinlogun, oṣu Kinni, 2023.


Eeyan mẹfa tun ṣofo ẹmi loju ọna marosẹ Eko s'Ibadan

Ariwo ikunlẹ abiyamọ lo gba ẹnu ọpọ awọn ara agbegbe Oniwọrọ to wa loju ọna marosẹ Eko si Ibadan laaarọ ọjọ Abamẹta, Satide, ana nigba ti ijamba mọto f'ẹmi eeyan mẹwaa ṣofo danu. Nnkan bi aago mẹrin aabọ aarọ ni ijamba ọhun waye, nigba ti wọn sọ pe tirela nla kan ati bọọsi akero lo kọlu ara wọn.Awọn mọkandinlogun la gbọ pe wọn wa ninu bọọsi naa lakoko iṣẹlẹ yii. Ọkunrin mẹtala ati obinrin mẹfa ti gbogbo wọn si jẹ agbalagba. Ninu ọrọ ti ọga agba lẹka eto irinni ati ajọ ẹṣọ oju popona, Ahmed Umar ṣe ṣalaye, o ni tirela naa lo da wahala yii silẹ pẹlu bi wọn ṣe gbe e saarin ọna.Umar sọ pe ohun to tubọ ṣokunfa ijamba naa ni bo ṣe jẹ pe ori ere asapajude ni awakọ bọọsi Toyota Hiace naa wa, ki ijanu rẹ too sọnu, ni kete to rii pe ijamba fẹẹ waye. O ni loju ẹsẹ l'awọn mẹwaa ti ku, ti awọn si ti ko awọn oku naa lọ si mọṣuari ọsibitu Ipara, ti awọn si ko awọn to farapa lọ si ọsibitu Victory to wa niluu Ogere, ipinlẹ Ogun.


Niṣe lawa oloṣelu maa n dabi afọju nigba ti a ba wa ni ipo agbara - Jonathan sọrọ

Aarẹ ana lorileede Naijiria, Goodluck Ebele Jonathan ti sọ pe ọrọ awọn oloṣelu ko yatọ si ọrọ awọonn afọju, nigba ti awọon ba ti wa ni ipo agbara. Jonathan lo sọrọ naa nibi eto ti wọn fi pari ayẹyẹ ọlọsẹkan ti wọn fi ṣẹyẹ ifẹyinti fun Onidajọ agba ti ipinlẹ Bayelsa, Onidajọ Kate Abiri l'ọjọ Satide, Abatmẹta to kọja. Nibẹ lo tun ti gba awọn oloṣelu lamọran lati ma ṣe maa ba ẹka eto idajọ jẹ, nitori pe wọn ṣe pataki pupọ ninu idagbasoke orileede. “Mo rọ awọn oloṣelu wi pe bi wọn ba wa n'ipo agbara, ẹ ma ṣe jẹ ka maa ba orukọ ẹka eto idajọ jẹ, nitori pe wọn w ni ipo to lagbara. Nigba ti a ba gba ipo agbara nidii oṣelu, oju wa maa n di bi afọju. Oloṣelu si gbọdọ mọ pe ile aye yii n yi ni gbogbo igba ni.”


Ọmọ ọdun mẹtalelogun to tan obinrin-oyinbo lọ si Ilọrin lati luu ni jibiti abẹ ati owo ti ha o

Ṣikun bayii lọwọ ọlọpaa ipinlẹ Kwara tẹ gendekunrin, ọmọ ọdun mẹtalelogun kan, Awolẹyẹ Joshua Oluwatofunmi, ẹni ti wọn lo tan obinrin oyinbo ilẹ Amẹrikan kan, Vonapolouis Moss.Ẹgbẹrun kan owo dọla ($1,000) la gbọ pe Josuha ti gba lọwọ Moss ko to di pe aṣiri rẹ tu.AWIKONKO gbọ pe ori ikanni ayelujara ti TikTok ni awọn mejeeji ti pade, ti wọn si ni Joshua pe orukọ rẹ ni Howard Adams fun Moss, ati pe ọmọ ilẹ Amẹrika loun.Wọn ni lẹyin aṣoyepọ ni Joshua sọ fun Moss lati wa ki oun ni Naijiria toun ti wa ṣe faaji, eyi to jẹ ki obinrin naa gbera kuro nibi to n gbe ni 2962, W 64th Court, Merrillville, Indiana 46410, USA. Ọjọ kẹsan, oṣu kinni, ọdun yii ni Moss de si papakọ ofurufu ti Murtala Mohammed to wa ni Ikẹja niluu Eko, ko to di pe o wọ baluu miran lọ siluu Ilọrin, nibi to ti lọ pade Joshua. Ọjọ kẹta tii ṣe Furaide to kọja yii la gbọ pe ọwọ tẹ Joshua to n gbe lagbegbe Sabo-Oke niluu Ilọrin. Gẹgẹ bi ọga ọlọpaa Kwara, Paul Odama ṣe ṣalaye f'awọn akọroyin, o ni nnkan bi aago mejila, ọsan lọwọ tẹ Joshua nibi to ti n lu obinrin oyinbo naa ni jibiti ni otẹẹli kan to wa lagbegbe Flower Garden, Ilọrin. Ọdama sọ pe awọn kan lo ta awọn lolobo, ti wọn fi ṣe iwadii naa. O ni iwadii naa pada so eso rere fun wọn, nigba tọwọ tẹ Joshua, to si jẹwọ pe otitọ ni, ati pe oun kabamọ iwa naa.


Gẹgẹ bi ọga ọlọpaa Kwara, Paul Odama ṣe ṣalaye f'awọn akọroyin, o ni nnkan bi aago mejila, ọsan lọwọ tẹ Joshua nibi to ti n lu obinrin oyinbo naa ni jibiti ni otẹẹli kan to wa lagbegbe Flower Garden, Ilọrin. Ọdama sọ pe awọn kan lo ta awọn lolobo, ti wọn fi ṣe iwadii naa. O ni iwadii naa pada so eso rere fun wọn, nigba tọwọ tẹ Joshua, to si jẹwọ pe otitọ ni, ati pe oun kabamọ iwa naa. Bakan naa lo jẹ ka mọ pe awọn ti kan s'awọn ileeṣẹ tọrọ kan, ati pe awọn ti gba obinrin naa kuro lọwọ Joshua, ẹni to yan iṣẹ jibiti ori ayelujara, Yahoo-Yahoo laayo.Siwaju sii lo sọ pe igbesẹ ti n lọ lati rii pe wọn da obinrin naa pada sibi to ti wa.


Bakan naa lo jẹ ka mọ pe awọn ti kan s'awọn ileeṣẹ tọrọ kan, ati pe awọn ti gba obinrin naa kuro lọwọ Joshua, ẹni to yan iṣẹ jibiti ori ayelujara, Yahoo-Yahoo laayo.Siwaju sii lo sọ pe igbesẹ ti n lọ lati rii pe wọn da obinrin naa pada sibi to ti wa.


Idibo 2023: Ẹnikẹni to ba gbe ayederu iroyin jade yoo fẹnu-fẹra bi abẹbẹ - Ileeṣẹ ọlọpaa Eko

Ileeṣẹ ọlọpaa ipinlẹ Eko ti sọ pe ẹnikẹni tọwọ ba tẹ wi pe o gbe ayederu iroyin jade lakoko yii yoo fi ẹnu fẹra bi abẹbẹ, lẹyin to ba foju winna ofin. Ọga ọlọpaa Abiọdun Alabi lo sọ eyi di mimọ nibi idanilẹkọọ to ṣe pẹlu awọn akọroyin to n kọ nipa iṣẹlẹ ọdaran. Nibẹ lo ti sọ pe ki gbogbo awọn to n gbe iroyin ti wọn kii f'idi rẹ mulẹ jade lọ dẹkun iwa naa, to si ni ki wọn yago fun gbogbo ohun to le mu wọn foju winna ofin. Alabi jẹ ko di mimọ pe ijamba to wa ninu ayederu pọ pupọ, ko si ni anfaani kan to n ṣe fun ilu, bi ko ṣe pe ko dori ilu ati orileede kodo, ati pe o tun maa n fa ogun wọnu ilu. Bakan lo sọ pe awọn ko nii gba ayederu iroyin laaye lakoko eto idibo ọdun 2023 to n bọ lọna yii, ati pe gbogbo ọna lati dẹkun ayederu iroyin to le dabaru eto idibo 2023 ru lawọon ti n ṣiṣẹ lori ẹ. Nibẹ lo ti rọ awọn agba akọroyin lamọran lati maa ṣe iwadii kikun ko to di pe wọn gbe iroyin wọn jade, ki wọn ma si ṣe kanju lati gbe iroyin wọn jade. Lara awọn to tun sọrọ nibi idanilẹkọọ naa ni ọga agba fun ajọ eleto idibo nipinlẹ Eko, Ọgbẹni Oluṣẹgun Agbaje; awọn ileeṣẹ ọtẹlẹmuyẹ l'Ekoo, ileeṣẹ eleto aabo Sifu Difẹnsi l'Ekoo, ẹgbẹ akọroyin l'Ekoo, ileeṣẹ to n ṣakoso eto igbohunsafẹfẹ (NBC), ẹgbẹ Inter-Party Advisory Council Nigeria (IPAC), Nigerian Bar Association (NBA), Center for Democracy and Development (CDD), Police Community Relations Committee (PCRC) ati Police Eminent Persons Forum (PEPF).


Ojoojumọ lawọn eeyan n pe mi lati wọ iṣẹ ọlọpaa - Hundeyin, alukoro ọlọpaa Eko jẹwọ

Alukoro ileeṣẹ ọlọpaa ipinlẹ Eko, SP Benjamin Hundeyin ti sọ ọ di mimọ pe ojoojumọ lawọn eeyan n pe oun wi pe awọn fẹẹ darapọ mọ iṣẹ ọlọpaa, nitori ti wọn lo wu awọn pupọ. O lawọn to n pe oun sọ pe awọn fẹẹ finu-fẹdọ lati darapọ mọ iṣẹ ọlọpaa ni, nitori pe iwuri ni iṣẹ naa n jẹ f'awọn. Hundeyin sọ pe yatọ si pe awọn kan n pe oun, o lawọn miran tiẹ tun maa n fi atẹjiṣẹ ranṣẹ soun lori foonu lati maa beere fun anfaani lati darapọ mọ iṣẹ ọlọpaa. Bẹẹ lo ni wọn ba n bẹ oun lati beere igba ti fọọmu iṣẹ ọlọpaa yoo jade, ti wọn si maa n ni koun fi to wọn leti. Hundeyin lo tu aṣiri naa sita loju opo Twitter rẹ laipẹ yii, to si tun fi asiko naa lati dupẹ lọwọ gbogbo awọn to nifẹẹ si iṣẹ ọlọpaa.O ni;“Ṣ ẹ n mu mi ṣere ni?“Lojoojumọ, mo n gba ipe ati atẹjiṣẹ loriṣiriṣi, ti awọn eeyan n beere pe, ‘Igba wo ni fọọmu iṣẹ ọlọpaa yoo jade? Awọn nifẹẹ sii lati darapọ mọ ọlọpaa.’“Emi si n ro pe gbogbo eeyan lo korira ọlọpaa @PoliceNG“Mo dupẹ lọwọ awọn alatilẹyin wa kaakiri”


Awọn ohun ti ẹ ni lati mọ nipa Papa Ajasco to ku

Kii ṣe iroyin tuntun mọ wi pe Femi Ogunrombi, gbajugbaja oṣere adẹrinpoṣonu to n ko ipa Papa Ajasco ninu fiimu atigbadegba to jẹ ti Wale Adenuga ti jade laye.Bo tilẹ jẹ pe ileeṣẹ AWIKONKO ko tii le f'idi iru iku to pa ọkunrin naa mulẹ, ṣugbọn sibẹ, b'awọn kan ṣe n sọ pe Ogunrombi toju oorun de oju iku ni, bẹẹ lawọn kan n sọ pe aisan kekere kan lo kọlu ọkunrin naa to fi gba ekuru jẹ lọwọ ẹbọra. Irọlẹ ana, Satide, Abamẹta ni iroyin to tẹ wa lọwọ sọ pe Ogunrombi jade laye, paapaa gẹgẹ bi ọkan lara awọn agba oṣere tiata nni, Husseini Shaibu ṣe f'idi rẹ mulẹ loju opo Twitter rẹ laaarọ oni, ọjọ Aiku, Sannde.Ohun ti AWIKONKO wa fẹ ki gbogbo eeyan mọ pe Papa Ajasco meji lo wa lagboole Wale Adenuga Productions, ṣugbọn eyi to ku yii lo ṣẹṣẹ n ṣee bayii.Abiọdun Ayọyinka lorukọ ẹni to n ko ipa Papa Ajasco naa tẹlẹ ninu ere atigbadegba to n dẹrin pẹẹkẹ awọn eeyan ni gbogbo igba.Wọn ni iwe adehun to wa laaarin Wale Adenuga ati Ọgbẹni Ayọyinka fori ṣanpọn, lo fa a ti wọn fi lọ pe Ogunrombi lati wa maa tẹsiwaju ipa naa lọ.Ọgbẹni Fẹmi Ogunrombi to jẹ agba nọọsi, iyẹn oṣiṣẹ eleto ilera lo jade laye, kii ṣe Ọgbẹni Abiọdun Ayọyinka lo jade laye oLatigba ti iroyin ọhun ti jade ni ọpọ awọn iroyin ati iwe iroyin ori ayelujara ti n gbe fọto Ayọyinka jade wi pe oun lo jade laye, ti kii sii ṣe bẹẹ rara.Eyi lo ja ki AWIKONKO wa fẹẹ fi to o yin leti wi pe kii ṣe Ayọyinka lo ku o, bi ko ṣe Ogunrombi.


Idibo aṣofin agba l'Ogun: Aderinokun nikan la nigbagbọ ninu ẹ laaarin gbungbun ipinlẹ Ogun - Awọn araalu Ọpẹji

Gbogbo awọn agbaagba ati alẹnulọrọ niluu Ọpẹji to wa n'ijọba iibilẹ Ọdẹda, ipinlẹ Ogun ni wọn jade sita gbangba lati sọ pe ẹnikan ṣoṣo t'awọn nigbagbọ ẹ lati lọ ṣoju wọn nile igbimọ aṣofin agba l'Abuja lati ẹkun aarin gbungbun ipinlẹ Ogun ni Olumide Aderinokun. Wọn ni Aderinokun, ẹni to n dije labẹ asia ẹgbẹ oṣelu People's Democratic Party (PDP) lawọn yoo ṣatilẹyin fun, ti wọn yoo si rii pe o ri ibo rẹpẹtẹ lati agbegbe wọn. Yatọ si awọn agbaagba naa, ẹgbẹ awọn obinrin, ọmọde ati ọdọ ni wọn ko gbẹyin lati fi ọwọ sọya wi pe awọn n fẹ Aderinokun n'ipo. Nibi ipade ti awọn eeyan naa ṣe pẹlu Aderinokun niluu Abẹokuta lọjọ Abamẹta, Satide ni wọn ti sọrọ idaniloju yii, ti wọn si lawọn ni lati fi ẹmi imoore han si ẹlẹyinju aanu mẹkunnu, nitori pe o mọ ibi ti bata ti n ta awọn araalu lẹsẹ. Lara awọn agbaagba naa ni Seriki awọn Fulani niluu Ararọmi-Ọpẹji, Adamu Mohammed; Baalẹ awọn Fulani l'Ọpẹji, Abdullahi Babatunde, Baale awọn Egun, Dogbloue Martin atawọn miran.Nibẹ ni wọn ti lawọn yoo fi ẹmi imoore han si Aderinokun, ẹni ti wọn lawọn ko le gbagbe ipa to ko ninu eto idagbasoke ṣe fun wọn lakoko eto idibo ọdun 2019.Wọn loo tun opopona wọn ṣe, bẹẹ lo tun fun wọn ni ẹrọ amunawa tijọba ati omi ẹrọ igbalode to ṣe fun wọn. Wọn ni bawọn ba fun laaye lati lọ ṣoju wọn l'Abuja, yoo tun ṣe ju bẹẹ lọ fun wọn.


Nibi ipade ti awọn eeyan naa ṣe pẹlu Aderinokun niluu Abẹokuta lọjọ Abamẹta, Satide ni wọn ti sọrọ idaniloju yii, ti wọn si lawọn ni lati fi ẹmi imoore han si ẹlẹyinju aanu mẹkunnu, nitori pe o mọ ibi ti bata ti n ta awọn araalu lẹsẹ. Lara awọn agbaagba naa ni Seriki awọn Fulani niluu Ararọmi-Ọpẹji, Adamu Mohammed; Baalẹ awọn Fulani l'Ọpẹji, Abdullahi Babatunde, Baale awọn Egun, Dogbloue Martin atawọn miran.Nibẹ ni wọn ti lawọn yoo fi ẹmi imoore han si Aderinokun, ẹni ti wọn lawọn ko le gbagbe ipa to ko ninu eto idagbasoke ṣe fun wọn lakoko eto idibo ọdun 2019.Wọn loo tun opopona wọn ṣe, bẹẹ lo tun fun wọn ni ẹrọ amunawa tijọba ati omi ẹrọ igbalode to ṣe fun wọn. Wọn ni bawọn ba fun laaye lati lọ ṣoju wọn l'Abuja, yoo tun ṣe ju bẹẹ lọ fun wọn. Nigba toun naa n dupẹ lọwọ awọn eeyan yii, Aderinokun ṣeleri wi pe oun ko ni ja wọn kulẹ, ati pe gbogbo ohun ti yoo ba mu idunnu ati ayọ wọle fun wọn loun yoo ṣe.


Nigba toun naa n dupẹ lọwọ awọn eeyan yii, Aderinokun ṣeleri wi pe oun ko ni ja wọn kulẹ, ati pe gbogbo ohun ti yoo ba mu idunnu ati ayọ wọle fun wọn loun yoo ṣe.


Aye ooo! Wọn tun ti dana sun olori ijọ Katoliiki mọle o

Iwadii ti bẹrẹ lati mu awọn amookunṣeka naa - Ọlọpaa Bo tilẹ jẹ pe ileeṣẹ ọlọpaa ipinẹ Niger ti sọ pe awọn ti bẹrẹ iṣẹ iwadii lẹkunrẹrẹ lati rii pe ọwọ palaba awọn amookunṣeka kan to dana sun olori ijọ Katoliiki ti St. Peters and Paul to wa ni Kafin-koro, ijọba ibilẹ Paikoro, Rev Father Isaac Achi, sibẹ kayeefi nla niṣẹlẹ naa ṣi n jẹ fun ọpọ awọn to gbọ. Awọn agbebọn la gbọ pe wọn yawọ ile ti olori ijọ naa, Father Achi n gbe ni nnkan bi aago mẹta oru oni, ọjọ Aiku, Sannde, ọjọ kẹẹdogun, oṣu kinni, ọdun 2023 ti a wa yii. Yatọ si Father Achi ti wọn dana sun mọle, a gbọ pe wọn tun ṣe akẹgbẹ rẹ, Father Collins leṣe. Iroyin to tẹ wa lọwọ sọ pe b'awọn agbebọn naa ṣe yawọ ayika ile naa ni wọn ti gbiyanju lati wọle, ṣugbọn ti ko ṣee ṣe fun wọn. Eyi lo mu ki wọn ju ina sinu ile naa. A gbọ pe niṣe ni wọn duro titi ti ile naa fi jona tan, pẹlu igbagbọ wi pe olori ijọ naa wa ninu ile.


Iroyin to tẹ wa lọwọ sọ pe b'awọn agbebọn naa ṣe yawọ ayika ile naa ni wọn ti gbiyanju lati wọle, ṣugbọn ti ko ṣee ṣe fun wọn. Eyi lo mu ki wọn ju ina sinu ile naa. A gbọ pe niṣe ni wọn duro titi ti ile naa fi jona tan, pẹlu igbagbọ wi pe olori ijọ naa wa ninu ile. Wọn ni ibi ti Father Collins ti salọ, ki ina ọhun ma ba a jo o, ni wọn ti dabọn bo o, to si jẹ pe ejika rẹ ni ibọn naa ba, eyi to jẹ ko ṣubu yakata, to si rapata yi sibi ti wọn ko ti ni rii pa. Alukoro ọlọpaa ipinlẹ naa, DSP Abiọdun Wasiu to f'idi iṣẹlẹ naa mulẹ sọ pe igbesẹ ti n lọ lati rii pe ọwọ tẹ gbogbo awọn oniṣẹ ibi to lọwọ si iwa ọdaju naa, to si loun nigbagbọ pe ọwọ yoo tẹ wọn laipẹ. Fọto ree...


Wọn ni ibi ti Father Collins ti salọ, ki ina ọhun ma ba a jo o, ni wọn ti dabọn bo o, to si jẹ pe ejika rẹ ni ibọn naa ba, eyi to jẹ ko ṣubu yakata, to si rapata yi sibi ti wọn ko ti ni rii pa. Alukoro ọlọpaa ipinlẹ naa, DSP Abiọdun Wasiu to f'idi iṣẹlẹ naa mulẹ sọ pe igbesẹ ti n lọ lati rii pe ọwọ tẹ gbogbo awọn oniṣẹ ibi to lọwọ si iwa ọdaju naa, to si loun nigbagbọ pe ọwọ yoo tẹ wọn laipẹ. Fọto ree...


Ori ko awọn eeyan yọ ninu ijamba mọto l'Abẹokuta

Ọkọ ayọkẹlẹ Toyota Camry to ni nomba idanimọ KJA 943 DC loun pẹlu ọkọ taisi Micra ti nọmba idanimọ tiẹ jẹ TRE 942 YJ jọ fori gba ara wọn.Iwaju ile epo kan ti wọn pe ni Muyad, eyi to wa lagbegbe Mile 2, Ogun Radio, ijọba ibilẹ Abẹokuta North ni ijamba ọhun ti waye lọjọ Abamẹta, Satide to kọja.


Wọn fi AbdulRazaq jẹ oye 'Akorede ilu Oro' ni Kwara, wọn tun ṣeleri atilẹyin saa keji fun un

Ẹsẹ ko gbero lọjọ Abamẹta, Satide to kọja yii niluu Oro to wa nipinlẹ Kwara nibi ti wọn ti fi Gomina Abdurahman AbdulRazaq jẹ oye tuntun, iyen Akorede tiluu Oro.Orin idupẹ l'awọn araalu naa mu sẹnu fun gomina wọn, ẹni ti wọn lo ti ko ipa to pọ ninu eto idagbasoke ati ilọsiwaju ipinlẹ Kwara, paapaa ilu Oro.Nibi ayẹyẹ igbade ogun ọdun ti Ọba AbdulRafiu Ajiboye, Oyelaran kinni, Oloro tiluu Oro ni gbogbo ọmọ ilu naa ti panupọ lati fi oye ọhun da AbdulRazaq lọla.Awọn ọmọ ẹgbẹ ti wọn je ọmọ bibi ilu naa, ti wọn pe ara wọn ni Oro Descendants Union la gbọ pe wọn kede AbdulRazaq fun oye tuntun naa, ko to di pe Ọba Oyelaran gbe ade lee lori, ti wọn si tun fun un ni ilẹkẹ ati ọpa aṣẹ oye naa.Nibẹ naa ni wọn tun ti yan iyawo Gomina AbdulRazaq, Aṣoju Olufọlakẹ AbdulRazaq gẹgẹ bi Yeye Akorede ilu Oro, pẹlu awọn alẹnulọrọ miran ti wọn tun fi j'oye latari ipa ti wọn n ko ninu eto idagbasoke ilu naa. Ayẹyẹ ọhun lo kun fun ọpọ awọn aṣofin agba ati kekere, awọn alẹnulọrọ ninu ijọba ati oṣelu, awọn Ọba at'awọn oloye, to fi mọ awọn araalu, nipinlẹ Kwara ati orileede Naijiria lapapọ.Nibi eto ọhun ni wọn ti ṣeleri atilẹyin saa keji fun AbdulRazaq, ti wọn si akitiyan rẹ nipa idagbasoke wu awọn lori, paapaa bi wọn ṣe sọ pe ko si lara awọn adari to n ṣe oṣelu ẹlẹyamẹya.


Emi ko ku ooooo - Ojulowo Papa Ajasco pariwo sita faraye

Gbajugbaja oṣere tiata adẹrinpoṣonu nni, Abiọdun Ayọyinka, ẹni ti ọpọ awọn ololufẹ rẹ mọ si Papa Ajasco lo ti gba ori ikanni ayelujara lọ lati sọ pe oun ko ku, to si ni digbi lara oun le koko.Bẹ o ba gbagbe, laipẹ yii ni iroyin na jade sita wi pe oṣere alawada nni, Fẹmi Ogunrombi ti awọn eeyan tun mọ si Papa Ajasco ti jade laye.Ọpọ awọn iroyin ayelujara to gbe iroyin ọhun sita lo jẹ pe fọto Ọgbẹni Ayọyinka ni wọn lo, dipo fọto Ogunrombi to jade laye.Fawọn ti ko ba mọ, Fẹmi Ogunrombi lo kopa Papa Ajasco laaarin ọdun 2015 si ọdun 2016.Lọsan oni, ojulowo Papa Ajasco fúnra rẹ, Ayọyinka ti wa jade sita lati sọ fun gbogbo aye wi pe oun ko ku.Ninu fọnran naa to tẹ AWIKONKO lọwọ, ni ọkunrin naa ti sọ pe"Orukọ mi ni Abiọdun Ayọyinka, ẹni ti awọn eeyan mọ si Papa Ajasco. Emi ko ku o, mo ṣi wa laye, mo si fẹẹ dupẹ lọwọ ẹyin ololufẹ mi fun ifẹ yi . Mo dupẹ lọwọ yin."


Oriire nla! Ileeṣẹ IAS fun awọn oṣiṣẹ mẹtalelogun ni ilẹ to to miliọnu meje naira l’Abẹokuta

Yoruba bọ, wọn ni ‘yin-ni-yin-ni k’ẹni o le ṣe min-in’, ati pe ‘bi awo ba ki fun ni, o yẹ ka ki fun awo pada’, lo mu ki gbajugbaja ileeṣẹ to n ta ilẹ n’ipinlẹ Ogun, IAS Homes and Properties Nigeria Limited fi ẹbun ilẹ ta awọn oṣiṣẹ ti ko din ni mẹtalelogun lọrẹ, lati fi mọ riri ipa ti wọn n ko ninu idagbasoke ati ilọsiwaju ileeṣẹ naa.Alaṣẹ ati oludasilẹ ileeṣẹ IAS, Ọgbẹni Ayọbami Adelani lo kede fifi ẹbun ta awọn oṣiṣẹ yii lọrẹ nibi ayẹyẹ ọlọdọọdun ti idupẹ ibẹrẹ ọdun tuntun, ẹlẹẹkẹrin iru ẹ, ti wọn ṣe ninu gbọngan ayẹyẹ otẹẹli Imperial to wa lagbegbe Quarry niluu Abẹokuta ipinlẹ Ogun lọjọ Aiku, Sannde to kọja yii.Nibẹ ni wọn tun ti tọwọ bọwe adehun pẹlu gbajugbaja oṣere tiata meji, Adewale Alebioṣu ati Bọsẹ Arẹgbẹṣọla, to fi mọ onkọrin musulumi nni, Bukọla Alayande t’ọpọ awọn ololufẹ rẹ mọ si Ere Asalatu lati jẹ aṣoju (Ambassador) ileeṣẹ naa.Ẹsẹ ko gbero rara ninu gbọngan naa, nibi ti awọn ololufẹ ati onibara ileeṣẹ IAS ti peju-pesẹ lati ba wọn ṣayẹyẹ ọhun, ti wẹjẹ-wẹmu alailẹgbẹẹ si ṣẹlẹ nibẹ. A gbọ pe onikaluku lo lọ n bu ounjẹ ati ọti funra rẹ.Bakan naa ni ileeṣẹ IAS tun fi Estate tuntun ti wọn pe ni Nigeria Immigration Treasure City to wa niluu Wasinmi, ijọba ibilẹ Ewekoro lelẹ, eyi to l’awọn ti bẹrẹ sii ta f’awọn onibara wọn.Nigba to n sọrọ, o ni “Ọlọrun nikan ni ọba ti ẹda le fẹyinti, ti itẹsiwaju le da ba iru ẹda bẹẹ nile aye, lẹyin Ọlọrun, ko sẹlomiran mọ. Mo wa nibi lati kii yin kaabọ, ki n si sọ ibi ti a ba iṣẹ wa de. Mo fẹ sọ fun un yin pe bi a ṣe maa n ṣe nileeṣẹ wa ree ni gbogbo ibẹrẹ ọdun.“A kii ṣayẹyẹ opin ọdun, ayẹyẹ ọdun tuntun la maa n ṣe, idi si ni pe igbagbọ wa ni pe o yẹ ka fi ibẹrẹ ọdun le Ọlọrun lọwọ daadaa, ki o le jẹ ki ipari dara. Ileeṣẹ IAS maa pe ọdun keje to ba di ọjọ kẹfa, oṣu kẹfa, ọdun 2023 yii.“Ti wọn ba n sọrọ nipa awọn ileeṣẹ to n ta ilẹ nipinlẹ Ogun lonii, ipo akọkọ la wa lati bi ọdun mẹrin sẹyin, ṣiṣẹ daadaa lo jẹ ka ri ipo naa mu. Gbogbo nnkan to le jẹ ka maa mu oke la maa n ṣe.


Mo fẹ sọ fun un yin pe bi a ṣe maa n ṣe nileeṣẹ wa ree ni gbogbo ibẹrẹ ọdun.“A kii ṣayẹyẹ opin ọdun, ayẹyẹ ọdun tuntun la maa n ṣe, idi si ni pe igbagbọ wa ni pe o yẹ ka fi ibẹrẹ ọdun le Ọlọrun lọwọ daadaa, ki o le jẹ ki ipari dara. Ileeṣẹ IAS maa pe ọdun keje to ba di ọjọ kẹfa, oṣu kẹfa, ọdun 2023 yii.“Ti wọn ba n sọrọ nipa awọn ileeṣẹ to n ta ilẹ nipinlẹ Ogun lonii, ipo akọkọ la wa lati bi ọdun mẹrin sẹyin, ṣiṣẹ daadaa lo jẹ ka ri ipo naa mu. Gbogbo nnkan to le jẹ ka maa mu oke la maa n ṣe. Lotitọ la n ta ilẹ inu igbo, bi ilẹ ba ṣe jinna si ni owo rẹ ṣe n kere si.“Ọpọ igba ti a ba mu awọn eeyan lọ si ori ilẹ wa ni wọn maa n sọ pe ibẹ ti jinna ju, iye owo teeyan ba ko dani lo maa sọ iru ibi ti ilẹ rẹ yoo wa. Eyi si maa n jẹ ki awuyewuye wa laaarin awa ati awọn onibara wa. Bi a ṣe ni ilẹ olowo nla, naa la ni olowo kekere.


Lotitọ la n ta ilẹ inu igbo, bi ilẹ ba ṣe jinna si ni owo rẹ ṣe n kere si.“Ọpọ igba ti a ba mu awọn eeyan lọ si ori ilẹ wa ni wọn maa n sọ pe ibẹ ti jinna ju, iye owo teeyan ba ko dani lo maa sọ iru ibi ti ilẹ rẹ yoo wa. Eyi si maa n jẹ ki awuyewuye wa laaarin awa ati awọn onibara wa. Bi a ṣe ni ilẹ olowo nla, naa la ni olowo kekere. Eeyan ko le fẹẹ ra ilẹ olowo nla, ki a mu iru ẹni bẹẹ lọ sinu igbo, ko ṣee ṣe.“A ti n kuro nibi ilẹ olowo kekeeke, a ti n lọ sibi ilẹ olowo nla. Ẹgbẹ alajẹṣẹku ti ileeṣẹ Nigeria Immigration Service, ẹka ti ipinlẹ Ogun lo ta ilẹ fun wa, idi ti a fi sọ orukọ wọn niyẹn. A ti bẹrẹ iṣẹ lori ẹ bayii, a si ti n ta ilẹ nibẹ.


Eeyan ko le fẹẹ ra ilẹ olowo nla, ki a mu iru ẹni bẹẹ lọ sinu igbo, ko ṣee ṣe.“A ti n kuro nibi ilẹ olowo kekeeke, a ti n lọ sibi ilẹ olowo nla. Ẹgbẹ alajẹṣẹku ti ileeṣẹ Nigeria Immigration Service, ẹka ti ipinlẹ Ogun lo ta ilẹ fun wa, idi ti a fi sọ orukọ wọn niyẹn. A ti bẹrẹ iṣẹ lori ẹ bayii, a si ti n ta ilẹ nibẹ. Nigba ti yoo ba fi di ipari oṣu kẹta si ibẹrẹ oṣu kẹrin, a maa fi ibẹ lelẹ.”Nibẹ lo tun ti fun awọn onibara, atawọn ololufẹ wọn ni ẹbun pataki ati awọọdu lati mọ riri bi wọn ṣe nigbagbọ ninu wọn, ti wọn si n ba wọn fi owo dokoowo.Nigba to n sọ idi pataki to fi fun awọn oṣiṣẹ naa ni ilẹ pulọọti kọọkan, o ni kii ṣe gbogbo oṣiṣẹ loun fun ni ilẹ, bi ko ṣe awọn to n ṣe daadaa julọ. O loun mọ riri ipa ti awọn oṣiṣẹ naa n ko ninu idagbasoke ati ilọsiwaju ileeṣẹ wọn. O jẹ ko di mimọ pe ilẹ toun fun wọn ko din ni ẹgbẹrun lọna ọọdunrun naira, ati pe nnkan to ba wu onikaluku wọn lo le fi ilẹ naa ṣe, yala ki wọn tun un ta, tabi ki wọn fi kọ ile.


Nigba ti yoo ba fi di ipari oṣu kẹta si ibẹrẹ oṣu kẹrin, a maa fi ibẹ lelẹ.”Nibẹ lo tun ti fun awọn onibara, atawọn ololufẹ wọn ni ẹbun pataki ati awọọdu lati mọ riri bi wọn ṣe nigbagbọ ninu wọn, ti wọn si n ba wọn fi owo dokoowo.Nigba to n sọ idi pataki to fi fun awọn oṣiṣẹ naa ni ilẹ pulọọti kọọkan, o ni kii ṣe gbogbo oṣiṣẹ loun fun ni ilẹ, bi ko ṣe awọn to n ṣe daadaa julọ. O loun mọ riri ipa ti awọn oṣiṣẹ naa n ko ninu idagbasoke ati ilọsiwaju ileeṣẹ wọn. O jẹ ko di mimọ pe ilẹ toun fun wọn ko din ni ẹgbẹrun lọna ọọdunrun naira, ati pe nnkan to ba wu onikaluku wọn lo le fi ilẹ naa ṣe, yala ki wọn tun un ta, tabi ki wọn fi kọ ile. Alaaja Tolu Aderounmu, ọkan lara awọn onibara ileeṣẹ IAS nigba to n sọrọ sọ pe inu oun dun lati ba ileeṣẹ naa dowopọ. O ni inu redio loun ti gbọ nipa ileeṣẹ naa, toun si ba wọn sọrọ, o lo jẹ iyalẹnu foun nigba toun rii pe wọn n fi otitọ inu ṣe.Arabinrin Aderonke Margret Diyan ninu ọrọ tiẹ naa sọ pe ninu awọn ọmọọṣẹ wọn lo wa ba oun ni ṣọọbu, toun fi ra idaji pulọọti nigba yẹn lati fi bẹrẹ, to loun tun ti ba wọn dowopọ siwaju sii, nigba toun ri bi nnkan ṣe n lọ.


Alaaja Tolu Aderounmu, ọkan lara awọn onibara ileeṣẹ IAS nigba to n sọrọ sọ pe inu oun dun lati ba ileeṣẹ naa dowopọ. O ni inu redio loun ti gbọ nipa ileeṣẹ naa, toun si ba wọn sọrọ, o lo jẹ iyalẹnu foun nigba toun rii pe wọn n fi otitọ inu ṣe.Arabinrin Aderonke Margret Diyan ninu ọrọ tiẹ naa sọ pe ninu awọn ọmọọṣẹ wọn lo wa ba oun ni ṣọọbu, toun fi ra idaji pulọọti nigba yẹn lati fi bẹrẹ, to loun tun ti ba wọn dowopọ siwaju sii, nigba toun ri bi nnkan ṣe n lọ.


Ọwọ tẹ Tunde to lu iya ẹlẹja pa nitori ọgọrun naira n'Ijẹbu Ode

'Ẹ ṣe mi jẹjẹ, ẹ foju aanu wo mi, iṣẹ eṣu ni', lọrọ ẹbẹ to n jade lẹnu gendekunrin kan ti wọn pe orukọ rẹ ni Tunde, ẹni ti wọn lo lu obinrin kan to n ta ẹja pa.B'awọn kan ṣe n sọ pe ẹfun ni, bẹẹ l'awọn miran n sọ pe eedi ni, ti awọn miran si n jẹ ko di mimọ pe kii ṣoju lasan.Gẹgẹ bi a gbọ, wọn ni obinrin ẹlẹja naa lo n kiri lọ lagbegbe Imoru, iyẹn l'Ọjọbọ, Tọsidee, ko to di pe Tunde pe e lati ra ẹja lọwọ ẹ.Wọn ni ẹgbẹta (₦600) naira ni ẹja ti Tunde nọwọ si, ṣugbọn to ni ẹẹdẹgbẹta (₦500) naira loun yoo san. Lẹyin eyi ni wọn ni Tunde mu ẹja naa, to si fun obinrin naa ni ẹẹdẹgbẹta naira, loju ẹsẹ ni wọn lo ti n jẹ ẹja ọhun, pẹlu erongba wi pe ko ni ṣee gba pada.Pẹlu ibinu ni wọn sọ pe obinrin ẹlẹja naa fi di Tunde ni aṣọ mu, to si loun yoo gba owo oun ni tipatipa. Aṣọ ti wọn ni obinrin naa di mu lo bi Tunde ninu to fi bẹrẹ sii ko igbaju ati igbamu bo o, to si n lu bi ọmọde, ko to di pe awọn eeyan sare sunmọ wọn.Wọn ni bawon eeyan ṣe sunmọ wọn to, Tunde ko dẹkun lilu obinrin naa, tiyẹn si ṣe bẹẹ mu idi lọ silẹ, ko too daku.Ere ni wọn l'awọn eeyan kọkọ pe e, to mu ki wọn sare da omi lee lori, ṣugbọn ti ẹpa ko boro mọ, wọn l'obinrin naa ti wa eyin lu.Loju ẹsẹ ti Tunde ti ri ohun to ṣẹlẹ yii lo ti na papa bora, ti wọn ko si rii mu. Eyi lo mu ki wọn lọ fi iṣẹlẹ ọhun to ileeṣẹ ọlọpaa ẹkun Igbeba leti, ko to di pe wọn gbe oku obinr naa lọ mọṣuari.Ko ju bi wakati kan lẹyin la gbọ pe awọn eeyan kofiri Tunde ni opopona marosẹ Eko si Benin, iyẹn lagbegbe Ejinrin, nibi to ti n gbiyanju lati wọ mọto salọ kuro niluu Ijẹbu-Ode.Loju ẹsẹ ti wọn kofiri rẹ ni wọn ti mu, ti wọn si lọ fa a le awọn ọlọpaa lọwọ.


Haaaaaa! Gbajumọ ile igbafẹ jona di eeru l'Abẹokuta

Ariwo 'Ẹ gba wa ooooo' lo gba ẹnu awọn ara agbegbe Nawair-Ud-Deen to wa lagbegbe Isalẹ Ọja Kutọ niluu Abẹokuta loru oni, nigba ti wọn sọ pe ile kan to wa nibẹ jona.Bo tilẹ jẹ pe titi di asiko ti a pari akojọpọ iroyin yii la ko tii le sọ pato ohun to ṣokunfa ijamba ina naa, ṣugbọn sibẹ, wọn ni gbogbo dukia inu ile ọhun lo jona kọja sisọ.Ile naa ni wọn lo wa lẹgbẹ ile igbafẹ kan to gbajumọ nibẹ daadaa, iyẹn ile igbafẹ ti wọn l'awọn to fẹran ọti ti maa n mu ọti kan ti wọn n pe ni Burukutu.AWIKONKO gbọ pe ko sẹni to farapa tabi jona mọle, ṣugbọn awọn eeyan to n gbe inu ile naa ko ri ohunkohun mu jade.Wọn ni ẹpa ko boro mọ k'awọn oṣiṣẹ panapana too debẹ. Bo tilẹ jẹ pe wọn pada pa ina yooku.


Ọdun mẹta ati oṣu meje ko to lati ṣe ohun ti mo ba nilẹ l'Ogun - Dapọ Abiọdun

Gomina Dapọ Abiọdun ti ipinlẹ Ogun ti sọ pe ọdun mẹta ati oṣu meje toun n lo lori ipo ko to lati ṣe gbogbo iṣẹ toun ba nilẹ.Ọmọọba Dapọ Abiọdun lo sọ eyi lonii, ọjọ Aje, Mọnde niluu Odogbolu, ipinlẹ naa, nibi ipolongo idibo ọdun 2023.Nibẹ lo tun ti jẹ ko di mimọ pe pupọ ninu awọn ileri toun ṣe lakoko ipolongo idibo ọdun 2019 loun ti muṣẹ, ati pe iwọnba asiko toun lo, ajakalẹ arun Korona ni ko foun laaye lati ṣe ju bẹẹ lọ.O ni bi ajakalẹ arun Korona ṣe ja to, oun ko dawọ iṣẹ ṣiṣe duro nipinlẹ Ogun, to si tun ṣeleri wi pe oun yoo ṣe ju atẹyinwa lọ bi wọn ba da oun pada sipo naa lẹẹkeji. "Inu mi dun pe a wa si Odogbolu lonii, kii ṣe pe a wa bẹbẹ wi pe ki ẹ forijin wa, kii ṣe pe a tun wa n ṣe awọn ileri ti a ko ni le muṣẹ. "Inu mi dun pe a wa nibi lonii, nitori pe a ti ṣe kọja ohun ti awọn eeyan n reti lati ọwọ wa. Nitori pe ko si ohun to dara fun ipolongo idibo, bi ko ṣe lati ri nnkan sọ. "Bi awọn akanṣe iṣẹ ti awọn eeyan le fi oju ri, ti wọn le ni imọlara rẹ, ti wọn si tun le fọwọ kan. A ko ri nnkan sọ lọdun 2018. Niṣe la wa n bẹ yin lati dibo fun wa.


Nitori pe ko si ohun to dara fun ipolongo idibo, bi ko ṣe lati ri nnkan sọ. "Bi awọn akanṣe iṣẹ ti awọn eeyan le fi oju ri, ti wọn le ni imọlara rẹ, ti wọn si tun le fọwọ kan. A ko ri nnkan sọ lọdun 2018. Niṣe la wa n bẹ yin lati dibo fun wa. "Mo dupẹ pe Ọlọrun gbọ adura wa, O si gbe wa de ilẹ ileri. A ko doju ti yin, gbogbo ileri ti a ṣe naa la n muṣẹ. Ṣugbọn mo fẹ sọ aṣiri kan fun un yin, ọdun mẹta ko to lati ṣe gbogbo nnkan ti a ba nilẹ.


"Mo dupẹ pe Ọlọrun gbọ adura wa, O si gbe wa de ilẹ ileri. A ko doju ti yin, gbogbo ileri ti a ṣe naa la n muṣẹ. Ṣugbọn mo fẹ sọ aṣiri kan fun un yin, ọdun mẹta ko to lati ṣe gbogbo nnkan ti a ba nilẹ. "Koto ti a ba nilẹ ti jinna ju, ṣugbọn diẹdiẹ la n ṣee, awọn eyi ti a si ti ṣe awọn eeyan n rii. O jẹ ki ẹ mọ wi pe ijọba to n ṣe ileri la jẹ nipinlẹ Ogun. "Emi o le wa sibi lonii, ki n wa maa sọ fun un yin pe gbogbo ẹ la maa ṣe.


"Koto ti a ba nilẹ ti jinna ju, ṣugbọn diẹdiẹ la n ṣee, awọn eyi ti a si ti ṣe awọn eeyan n rii. O jẹ ki ẹ mọ wi pe ijọba to n ṣe ileri la jẹ nipinlẹ Ogun. "Emi o le wa sibi lonii, ki n wa maa sọ fun un yin pe gbogbo ẹ la maa ṣe. A ko le ṣe gbogbo ẹ, ṣugbọn awa ko le sọ pe gbogbo ẹ la maa ṣe, ṣugbọn ti a ba sọ fun un yin pe a maa ṣe nnkan, nipa ogo Ọlọrun, a maa ṣee. "Mo wa fẹ ki ẹ wo ọla ohun ti a ti ṣe laaarin ọdun mẹta ati oṣu meje, ki ẹ fi dibo fun wa. Ọna ti ko din ni irinwo kilomita la ti ṣe.


A ko le ṣe gbogbo ẹ, ṣugbọn awa ko le sọ pe gbogbo ẹ la maa ṣe, ṣugbọn ti a ba sọ fun un yin pe a maa ṣe nnkan, nipa ogo Ọlọrun, a maa ṣee. "Mo wa fẹ ki ẹ wo ọla ohun ti a ti ṣe laaarin ọdun mẹta ati oṣu meje, ki ẹ fi dibo fun wa. Ọna ti ko din ni irinwo kilomita la ti ṣe. A ṣe ọna si Ijẹbu, Yewa, Ẹgba ati Rẹmọ. "Odiidi ọdun kan ataabọ ni ajakalẹ arun Korona fi ba wa finra, sibẹ a ko dawọ iṣẹ duro, a ko fi Korona ṣe awawi lati ma ṣiṣẹ. A ṣiṣẹ si ileewe, ọsibitu ati bẹẹ bẹẹ lọ.


A ṣe ọna si Ijẹbu, Yewa, Ẹgba ati Rẹmọ. "Odiidi ọdun kan ataabọ ni ajakalẹ arun Korona fi ba wa finra, sibẹ a ko dawọ iṣẹ duro, a ko fi Korona ṣe awawi lati ma ṣiṣẹ. A ṣiṣẹ si ileewe, ọsibitu ati bẹẹ bẹẹ lọ. Fun idi eyi, ẹ dibo fun wa."


Ọkọ baluu jabọ lulẹ lojiji, eeyan mejidinlaadọrin (68) gba ọrun lọ

Ọjọ manigbagbe lọjọ Aiku, Sannde ana, ọjọ kẹẹdogun, oṣu kinni, ọdun 2023 jẹ lorileede Nepal nigba ti ọkọ ofurufu, iyẹn baluu ja lulẹ lojiji, to si mu ẹmi awọn eeyan ti ko din ni mejidinlaadọrin (68) lọ.Awọn mejilelaadọrin (72) ni iroyin fi to wa leti pe wọn wa ninu ọkọ baluu ọhun lakoko ijamba naa.Ijamba yii ni wọn lo buru julọ ninu eyi to ti waye lorileede naa laaarin ọgbọn ọdun.A gbọ pe bi ọkọ baluu naa ṣe ja lati oke, lo ti pin si meji, ti apa kan si wọlẹ lọ, eyi ti apa keji wa loke.Ọkan lara awọn ọga ọlọpaa lorileede naa, AK Chhetri to ṣalaye ohun to ṣẹlẹ sọ pe wọn ti gbe mọkanlelọgbọn ninu awọn to kagbako ijamba naa lọ si ọsibitu, nigba ti awọn mẹrindinlogoji ṣi wa ninu ilẹ.Chhetri sọ pe ọọdunrun mita (300-metre gorge) ni inu ilẹ ti apa kan to wọlẹ lọ wa si oke, iyẹn ni agbegbe kan ti wọn pe ni Pokhara, aarin gbungbun Nepal.Diẹ ree lara awọn fọto ijamba naa:


Nnkan de! Wọn fẹsun iwa idaluru kan Balogun Ẹgba lọdọ ajọ ọtẹlẹmuyẹ

Ileeṣẹ amofin kan ti wọn pe ni Bidbol Solicitors and Advocates lo ti fi ẹsun iwa idaluru ati gbigbiyanju lati da si ọrọ ọba ti ko kan an kan Balogun ilu Ẹgba, Oloye Sikirulai Atọbatẹlẹ. Ninu iwe ẹsun naa ti ileeṣẹ amofin ọhun kọ lorukọ Kẹhinde Amusa, Sakirulahi Ọlanrewaju ati Sanmi Ọlatomi, eyi ti wọn kọ ranṣẹ si ileeṣẹ ọtẹlẹmuyẹ, Department of State Security lọjọ kejila, oṣu kẹsan, ọdun 2022, eyi ti ẹda rẹ tẹ AWIKONKO lọwọ ni wọn ti sọ pe iwa naa le da ogun silẹ laaarin ilu. Ko si nnkan meji ti wọn lo da wahala yii silẹ, bi ko ṣe ti ọrọ ipo ọba ilu Ijẹja, pẹlu bi wọn ṣe sọ pe wọn fẹẹ fi ẹnikan ti kii ṣe ọmọ ilu naa, Taiwo Ṣokunbi jẹ olu tiluu Ijẹja, ẹni ti wọn lawọn araalu tako.Wọn ni iwaati igbesẹ naa le da itajẹ silẹ laarin ilu, fun idi eyi, wọn rọ ileeṣẹ ọtẹlẹmuyẹ lati tete da si ọrọ naa, ki wọn si kilọ fun Balogun Ẹgba, Oloye Atọbatẹlẹ, ẹni ti wọn ni kii ṣe ọmọ ilu naa lati da si ọrọ ti ko kan an. Ọmọ ilu Igbore niluu Abẹokuta ni wọn pe Oloye Atọbatẹlẹ, ti wọn si lo n ṣagbatẹru awọn kan lati gbe Ṣokunbi, ẹni ti kii ṣe ọmọ ilu s'ipo gẹgẹ bi ọba. A gbọ pe Balogun ilu Ijẹja, Oloye Fẹmi Ṣolankẹ ati Ẹkẹrin ilu Ijẹja, Oloye Yẹmisi Ṣodipọ ni wọn n beere owo to to miliọnu mẹwaa naira lọwọ Ṣokunbi, ninu owo naa ni wọn yoo ti fi ran Balogun Ẹgba, Oloye Sikirulai Ọlatunde Atọbatẹlẹ lati ba wọn ṣiṣẹ naa lọdọ Alake ilẹ Ẹgba, Ọba Adedọtun Gbadebọ. Wọn ni latigba naa ni Oloye Atọbatẹlẹ, ẹni to jẹ gẹgẹ bii igbakeji Alake ti n wa ọna alumọkọrọyi, ti Alake yoo fi fọwọ si ẹni ti wọn gba owo lọwọ ẹ, eyi lo wa ninu iwe ẹsun to tẹ AWIKONKO lọwọ.


Ọmọ ilu Igbore niluu Abẹokuta ni wọn pe Oloye Atọbatẹlẹ, ti wọn si lo n ṣagbatẹru awọn kan lati gbe Ṣokunbi, ẹni ti kii ṣe ọmọ ilu s'ipo gẹgẹ bi ọba. A gbọ pe Balogun ilu Ijẹja, Oloye Fẹmi Ṣolankẹ ati Ẹkẹrin ilu Ijẹja, Oloye Yẹmisi Ṣodipọ ni wọn n beere owo to to miliọnu mẹwaa naira lọwọ Ṣokunbi, ninu owo naa ni wọn yoo ti fi ran Balogun Ẹgba, Oloye Sikirulai Ọlatunde Atọbatẹlẹ lati ba wọn ṣiṣẹ naa lọdọ Alake ilẹ Ẹgba, Ọba Adedọtun Gbadebọ. Wọn ni latigba naa ni Oloye Atọbatẹlẹ, ẹni to jẹ gẹgẹ bii igbakeji Alake ti n wa ọna alumọkọrọyi, ti Alake yoo fi fọwọ si ẹni ti wọn gba owo lọwọ ẹ, eyi lo wa ninu iwe ẹsun to tẹ AWIKONKO lọwọ. Wọn ni Ṣokunbi kii ṣe ọmọ ilu Ijẹja, ati pe ẹni ti yoo ba jẹ ọba ilu naa gbọdọ jẹ ojulowo ọmọ ilu, yala lati idile baba tabi iya, ṣugbọn ti wọn ni ko fi ẹbi kan tan mọ ilu Ijẹja, bi ko ṣe pe o wa gbe inu ilu ọhun ni. Agboole Igbore Ntoji ni wọn sọ pe awọn obi Ṣokunbi ti wa, koda ti wọn sọ pe ekeji Ṣokunbi, iyẹn Ọgbẹni Kẹhinde Ṣokunbi fidi ẹ mulẹ pe awọn kii ṣe ọmọ ilu Ijẹja. Abule Igbore Ẹgba ti wọn n pe ni Seriki-Ṣotayọ, to wa nitosi Ogunmakin, ijọba ibilẹ Ọbafẹmi-Owode, ipinlẹ Ogun ni wọn ti bi awọn mejeeji.


Wọn ni Ṣokunbi kii ṣe ọmọ ilu Ijẹja, ati pe ẹni ti yoo ba jẹ ọba ilu naa gbọdọ jẹ ojulowo ọmọ ilu, yala lati idile baba tabi iya, ṣugbọn ti wọn ni ko fi ẹbi kan tan mọ ilu Ijẹja, bi ko ṣe pe o wa gbe inu ilu ọhun ni. Agboole Igbore Ntoji ni wọn sọ pe awọn obi Ṣokunbi ti wa, koda ti wọn sọ pe ekeji Ṣokunbi, iyẹn Ọgbẹni Kẹhinde Ṣokunbi fidi ẹ mulẹ pe awọn kii ṣe ọmọ ilu Ijẹja. Abule Igbore Ẹgba ti wọn n pe ni Seriki-Ṣotayọ, to wa nitosi Ogunmakin, ijọba ibilẹ Ọbafẹmi-Owode, ipinlẹ Ogun ni wọn ti bi awọn mejeeji. Wọn wa n rọ ileeṣẹ ọtẹlẹmuyẹ ati gbogbo awọn ti ọrọ kan, to fi mọ awọn alẹnulọrọ lati ba wọn da si ọrọ naa, ki wọn si da gbogbo awọn to n gbero lati da wahala silẹ niluu Ijẹja lati lọ rọkunle, ki ọrọ ilu Ijẹja ma baa dabi tilu Agodo. Nigba to n sọrọ lori ẹsun ti wọn fi kan an, Oloye Atọbatẹlẹ sọ pe lotitọ loun kii ṣe ọmọ ilu Ijẹja, ati pe ko si nnkan to kan oun pẹlu ipo ọba to ṣi silẹ niluu Ijẹja. Oloye Atọbatẹlẹ sọ pe Alake nikan lo le sọrọ lori ẹ, kii ṣe oun Balogun Ẹgba.


Wọn wa n rọ ileeṣẹ ọtẹlẹmuyẹ ati gbogbo awọn ti ọrọ kan, to fi mọ awọn alẹnulọrọ lati ba wọn da si ọrọ naa, ki wọn si da gbogbo awọn to n gbero lati da wahala silẹ niluu Ijẹja lati lọ rọkunle, ki ọrọ ilu Ijẹja ma baa dabi tilu Agodo. Nigba to n sọrọ lori ẹsun ti wọn fi kan an, Oloye Atọbatẹlẹ sọ pe lotitọ loun kii ṣe ọmọ ilu Ijẹja, ati pe ko si nnkan to kan oun pẹlu ipo ọba to ṣi silẹ niluu Ijẹja. Oloye Atọbatẹlẹ sọ pe Alake nikan lo le sọrọ lori ẹ, kii ṣe oun Balogun Ẹgba. Ṣugbọn sibẹ, ohun ti a gbọ  ni pe agba oloye naa lo wa lẹyin gbogbo awọn ti wọn fẹẹ fa Ṣokunbi silẹ gẹgẹ bi ọba ilu Ijẹja, ti wọn si lawọn ko nii gba wọn laaye lati jẹ ki ajoji jẹ ọba le wọn lori.


Ṣugbọn sibẹ, ohun ti a gbọ  ni pe agba oloye naa lo wa lẹyin gbogbo awọn ti wọn fẹẹ fa Ṣokunbi silẹ gẹgẹ bi ọba ilu Ijẹja, ti wọn si lawọn ko nii gba wọn laaye lati jẹ ki ajoji jẹ ọba le wọn lori.


O ma ṣe o! Ejo ṣan akẹkọọ ile ẹkọ girama pa ninu kilaasi

Bi ẹlẹkun ṣe n bu sẹkun, bẹẹ lawọn miran n gbe ara wọn ṣanlẹ nibi ti wọn ti sinku ọmọdebinrin akẹkọọ ile-ẹkọ girama kan, Melody Chiputura, ẹni ti wọn sọ pe ejo afaayafa ṣan pa ninu kilaasi. Ipele kẹfa ti a mọ si 'Form 6' la gbọ pe Melody wa nile ẹkọ girama ti Rushinga to wa ni Zimbabwe’s Mashonaland Central Province. A gbọ pe ibi ere idaraya ti awọn akẹkọọ lọ ṣe ni Melody, ọmọ ọdun mẹtadinlogun ọhun ti kuro lọsan ọjọ naa, ko to wọ kilaasi. Ko pẹ to wọ kilaasi ni wọn sọ pe ejo afaayafa naa ṣan ni ẹsẹ, to si pariwo. Loju ẹsẹ la gbọ pe wọn ti sare gbe e digbadigba lọ si ọsibitu lati tọju ẹ. Wọn ni ọsibitu naa lo pada dakẹ si lẹyin ọgbọn iṣẹju ti ejo ọhun ge e jẹ. Bo ṣe ku ni wọn ti lọ sinku rẹ, nitori pe ibanujẹ nla lo jẹ.


Ko pẹ to wọ kilaasi ni wọn sọ pe ejo afaayafa naa ṣan ni ẹsẹ, to si pariwo. Loju ẹsẹ la gbọ pe wọn ti sare gbe e digbadigba lọ si ọsibitu lati tọju ẹ. Wọn ni ọsibitu naa lo pada dakẹ si lẹyin ọgbọn iṣẹju ti ejo ọhun ge e jẹ. Bo ṣe ku ni wọn ti lọ sinku rẹ, nitori pe ibanujẹ nla lo jẹ. Baba Melody, Ọgbẹni Joseph Chiputura, nigba to n banujẹ sọrọ lori iku ọmọ rẹ, o ni ọgbẹ ọkan nla lo jẹ foun, nitori pe ẹyinloju oun ni Melody jẹ, to si ni gbogbo nnkan to ba n fẹ loun maa n fun un. O lo ya oun lẹnu pe ejo le ṣan ọmọ oun, ti yoo si wa ku lẹyin ọgbọn iṣẹju si asiko naa. Bẹẹ lo sọ pe iṣẹlẹ ọhun kii ṣoju lasan, nitori pe o ṣoro lati gbagbọ.


Baba Melody, Ọgbẹni Joseph Chiputura, nigba to n banujẹ sọrọ lori iku ọmọ rẹ, o ni ọgbẹ ọkan nla lo jẹ foun, nitori pe ẹyinloju oun ni Melody jẹ, to si ni gbogbo nnkan to ba n fẹ loun maa n fun un. O lo ya oun lẹnu pe ejo le ṣan ọmọ oun, ti yoo si wa ku lẹyin ọgbọn iṣẹju si asiko naa. Bẹẹ lo sọ pe iṣẹlẹ ọhun kii ṣoju lasan, nitori pe o ṣoro lati gbagbọ. “Lẹyin iṣẹju mẹwaa ti ejo ṣan an ni wọn pe mi lori foonu lati fi to mi leti. Nigba ti a maa de ile iwosan naa, ẹpa ko boro mọ. Eyi sọro pupọ lati gbagbọ, o si dun mi gidi.


“Lẹyin iṣẹju mẹwaa ti ejo ṣan an ni wọn pe mi lori foonu lati fi to mi leti. Nigba ti a maa de ile iwosan naa, ẹpa ko boro mọ. Eyi sọro pupọ lati gbagbọ, o si dun mi gidi. Ko ye mi bi ejo yoo ṣe wọ inu kilaasi, ko si jẹ pe ọmọ mi lo maa ṣan jẹ. “Ọmọ mi ni afojusun ọjọ iwaju gidi, nitori pe o ja fafa, o si fẹran ko maa lọ sileewe. O ni ireti nla to jẹ ki eto ẹkọ wuu pupọ.


Ko ye mi bi ejo yoo ṣe wọ inu kilaasi, ko si jẹ pe ọmọ mi lo maa ṣan jẹ. “Ọmọ mi ni afojusun ọjọ iwaju gidi, nitori pe o ja fafa, o si fẹran ko maa lọ sileewe. O ni ireti nla to jẹ ki eto ẹkọ wuu pupọ. Eyi lo n jẹ ka maa pese gbogbo nnkan to ba n fẹ fun un. Ẹkọ nipa itan, iwoye ati ẹsin (History, Psychology and Religious Studies) lo n kọ nileewe, ala rere rẹ si ni lati di amoye nla (psychologist. )” Oga ileewe naa, Ọgbẹni Christopher Mureng ninu ọrọ tiẹ naa sọ pe;“Ọjọbọ, Tọsidee niṣẹlẹ ọhun waye, nigba ti gbogbo awọn akẹkọọ lọ fun eto ere idaraya, gẹgẹ bo ṣe wa ninu ilana eto ẹkọ wa.“Nnkan bi aago mẹrin ku iṣẹju mẹwaa ni gbogbo aọn akẹkọọ pada si kilaasi lọjọ, lati lọ palẹmọ fun ile lilọ.


Eyi lo n jẹ ka maa pese gbogbo nnkan to ba n fẹ fun un. Ẹkọ nipa itan, iwoye ati ẹsin (History, Psychology and Religious Studies) lo n kọ nileewe, ala rere rẹ si ni lati di amoye nla (psychologist. )” Oga ileewe naa, Ọgbẹni Christopher Mureng ninu ọrọ tiẹ naa sọ pe;“Ọjọbọ, Tọsidee niṣẹlẹ ọhun waye, nigba ti gbogbo awọn akẹkọọ lọ fun eto ere idaraya, gẹgẹ bo ṣe wa ninu ilana eto ẹkọ wa.“Nnkan bi aago mẹrin ku iṣẹju mẹwaa ni gbogbo aọn akẹkọọ pada si kilaasi lọjọ, lati lọ palẹmọ fun ile lilọ. “O jokoo lori aga rẹ, aga kẹta si ogiri lo n jokoo, awọn akẹgbẹ rẹ meji lo si n jokoo niwaju ẹ. Lojiji lo pariwo jade, to si sọ pe nnkan ti ṣan oun.“Awọn akẹkọọ naa ṣakiyesi ejo yii, eyi to mu ki onikaluku bẹrẹ sii sa asala fun ẹmi ara rẹ. Bawọn kan ṣe sare jade lawọn miran gba oju ferese fo jade. Lara awọn akẹkọọ-kunrin ni wọn gbe Melody jade sita, ti wọon si n pariwo fun iranlọwọ.“Ogun iṣẹju si asiko naa lawọn obi rẹ de pẹlu awọn egboogi ibilẹ kan lati fun un lo.“Igba naa la kan si awọn oṣiṣẹ ọsibitu Chimhanda, ti dọkita naa si gba wa lamọran lati gbe Melody ati ejo naa ti wọn ti pa wa sọdọ oun.“Oju ọna lo ti dakẹ.


“O jokoo lori aga rẹ, aga kẹta si ogiri lo n jokoo, awọn akẹgbẹ rẹ meji lo si n jokoo niwaju ẹ. Lojiji lo pariwo jade, to si sọ pe nnkan ti ṣan oun.“Awọn akẹkọọ naa ṣakiyesi ejo yii, eyi to mu ki onikaluku bẹrẹ sii sa asala fun ẹmi ara rẹ. Bawọn kan ṣe sare jade lawọn miran gba oju ferese fo jade. Lara awọn akẹkọọ-kunrin ni wọn gbe Melody jade sita, ti wọon si n pariwo fun iranlọwọ.“Ogun iṣẹju si asiko naa lawọn obi rẹ de pẹlu awọn egboogi ibilẹ kan lati fun un lo.“Igba naa la kan si awọn oṣiṣẹ ọsibitu Chimhanda, ti dọkita naa si gba wa lamọran lati gbe Melody ati ejo naa ti wọn ti pa wa sọdọ oun.“Oju ọna lo ti dakẹ. Ọkan wa ko tii balẹ nitori pe ibanujẹ lo jẹ fun wa. Ko ye wa bi ejo ṣe wọnu kilaasi, a ko si mọ ibi to ti wa.“Ibi ti kilaasi naa wa jinna si ibi ti a le sọ pe ejo le wa lati maa ṣere kaakiri.”


Ọkan wa ko tii balẹ nitori pe ibanujẹ lo jẹ fun wa. Ko ye wa bi ejo ṣe wọnu kilaasi, a ko si mọ ibi to ti wa.“Ibi ti kilaasi naa wa jinna si ibi ti a le sọ pe ejo le wa lati maa ṣere kaakiri.”


O ti n doju ẹ bayii: Wọn tun ji igbekeji alaga kansu gbe

Awọn agbẹbọ la tun gbọ pe wọn ti ji igbekeji alaga kansu n'ijọba ibilẹ Musawa, ipinlẹ Katsina, Aminu Umar Kira gbe. Iroyin to tẹ wa lọwọ sọ pe nnkan bi aago kan oru, ọjọ Aje, Mọnde oni, ọjọ kẹrindinlogun, oṣu kinni, ọdun yii ni wọn ji Kira ati ẹnikan ti wọn pe orukọ ẹ ni Isah Paiki gbe.Abule Kira to n gbe ni wọọdu Jimkamshi ni wọn ti ji awọn mejeeji gbe.Alukoro ileeṣẹ ọlọpaa ipinlẹ naa, SP Gambo Isah, nigba to n f'idi iṣẹlẹ ọhun mulẹ sọ pe otitọ ni, ati pe awọn ti ri Paiki gba jade kuro lọwọ wọn, to si ni igbesẹ ṣi n lọ lọwọ lati ri igbakeji laga kansu naa gba jade.


Ipolongo idibo 2023: Tinubu gbarada niluu Ilọrin

Ilu Ilọrin nipinlẹ Kwara lonii, ọjọ Iṣẹgun, Tusidee mọ pe awọn gbalejo nla, koda, ti wọn ni iru ero bẹẹ ko wọ ipinlẹ naa ri latigba ti wọn ti da wọn silẹ. Ẹsẹ ko gbero rara niluu Ilọrin nigba ti ikọ oludije s'ipo aarẹ orileede yii labẹ asia ẹgbẹ oṣelu All Progressives Congress, APC, Aṣiwaju Bọla Ahmẹd Tinubu ati igbakeji rẹ, Kashim Shettima balẹ gudẹ sibẹ lati polongo ibo.Bi wọn ṣe wọlẹ pẹlu ikọ igbimọ ipolongo naa ni wọn lawọn eeyan, paapaa awọn ololufẹ wọn ti lọ pada wọn, lati ki wọn kaabọ. Lara awọn ti wọn kọwọrin ni alaga ẹgbẹ APC lapapọ, Abdullahi Adamu, ti Alaaji Lai Mohammed, to jẹ minisita fọrọ eto iroyin ati irin ajo afẹ lorileede yii si wa lara awọn to lọ pade wọn.


O ga o! Adajọ ni ki wọn lọ yẹgi fun awọn mẹfa l'Ọṣun

Ile-ẹjọ giga t'ipinlẹ Ọṣun, eyi to wa niluu Oṣogbo ti paṣẹ wi pe ki wọn lọ yẹgi fun awọn mẹfa kan, Raṣidi Waidi, Hammẹd Rafiu, Owolabi Bashiru, Kayọde Sunday, Afọlabi Mayọwa, ati Mutiu Azeez, tawọn eeyan tun mọ si Tompolo, lori ẹsun idinjale ati ipaniyan.Onidajọ Jide Falọla lo gbe idajọ naa kalẹ lonii, ọjọ Aje, Mọnde, ọjọ kẹtadinlogun, oṣu kinni, ọdun 2023. Mẹrin ninu awọn ọdaran naa, Raṣidi Waidi, ẹni ọdun mọkandinlogoji; Hammẹd Rafiu, ẹni ọdun mẹtadinlogoji; Owolabi Bashiru, ẹni ọdun mẹrinlelaadọta ati Kayọde Sunday, toun jẹ ọmọ ọdun mọkandinlọgbọn ni wọn jẹbi ẹsun ipaniyan ti wọn fi kan wọn. Ẹsun mẹfa ọtọọtọ to nii ṣe pẹlu ipaniyan ni wọn fi kan wọn. Victor Akinbile, to jẹ aburo igbekeji gomina ana nipinlẹ Ọṣun, Benedict Alabi, ni wọn gbimọ pa lọjọ kẹrindinlọgbọn, oṣu kọkanla, ọdun 2018. A gbọ pe Victor n lọ sibi ayẹyẹ ibura ti wọn ṣe fun Gomina Gboyega Oyetọla ati igbakeji rẹ, Kayọde Alabi lọjọ naa ni, ko to di pe wọn daa lọna niluu Ikirun. Wọn lawọn mẹrẹẹrin yii ni wọn lọ ka Victor mọ inu otẹẹli rẹ, ti wọn si beere miliọnu mẹwaa naira lọwọ ẹ, igba ti ko ri owo naa ko silẹ fun wọn lo jẹ ki wọn gbe e yin ẹyin mọto rẹ, ti wọn si lọ dana sun un loju ọna Oṣogbo si Ikirun.


Victor Akinbile, to jẹ aburo igbekeji gomina ana nipinlẹ Ọṣun, Benedict Alabi, ni wọn gbimọ pa lọjọ kẹrindinlọgbọn, oṣu kọkanla, ọdun 2018. A gbọ pe Victor n lọ sibi ayẹyẹ ibura ti wọn ṣe fun Gomina Gboyega Oyetọla ati igbakeji rẹ, Kayọde Alabi lọjọ naa ni, ko to di pe wọn daa lọna niluu Ikirun. Wọn lawọn mẹrẹẹrin yii ni wọn lọ ka Victor mọ inu otẹẹli rẹ, ti wọn si beere miliọnu mẹwaa naira lọwọ ẹ, igba ti ko ri owo naa ko silẹ fun wọn lo jẹ ki wọn gbe e yin ẹyin mọto rẹ, ti wọn si lọ dana sun un loju ọna Oṣogbo si Ikirun. A tiẹ gbọ pe Victor fun wọn lowo lọjọ naa, o si tun fi miliọnu mẹta naira ranṣẹ si apo ile ifowopamọ ọkan lara wọn, ko to di pe wọn lọ pa a danu. Ẹsun meji ti wọn fi kan awọn meji yooku ni idigunjale ati ipaniyan. Wọn ni Afọlabi Mayọwa, ẹni ọdun marundinlogoji ati Mutiu Azeez, iyẹn Tompolo, ẹni ọdun mọkanlelogoji ni wọn pa ọkunrin ọlọkada kan ti wọn sọ pe ko gbe wọn lọ si Ẹgbẹda, ti wọn si tun ji ọkada rẹ gbe salọ.


A tiẹ gbọ pe Victor fun wọn lowo lọjọ naa, o si tun fi miliọnu mẹta naira ranṣẹ si apo ile ifowopamọ ọkan lara wọn, ko to di pe wọn lọ pa a danu. Ẹsun meji ti wọn fi kan awọn meji yooku ni idigunjale ati ipaniyan. Wọn ni Afọlabi Mayọwa, ẹni ọdun marundinlogoji ati Mutiu Azeez, iyẹn Tompolo, ẹni ọdun mọkanlelogoji ni wọn pa ọkunrin ọlọkada kan ti wọn sọ pe ko gbe wọn lọ si Ẹgbẹda, ti wọn si tun ji ọkada rẹ gbe salọ. Yatọ si idajọ naa, Onidajọ Falọla tun paṣẹ pe ko si eyikeyi ninu awọn mẹfẹẹfa to gbọdọ lẹtọọ si idariji ọjọ iwaju lati ọdọ ijọba, nitori pe ohun ti wọn ṣe lagbara kọja idariji.


Yatọ si idajọ naa, Onidajọ Falọla tun paṣẹ pe ko si eyikeyi ninu awọn mẹfẹẹfa to gbọdọ lẹtọọ si idariji ọjọ iwaju lati ọdọ ijọba, nitori pe ohun ti wọn ṣe lagbara kọja idariji.


Nitori ibale ọmọ ọdun mẹjọ to ja, wọn ju Ọlamide, ọmọ ọdun mẹtadinlọgbọn si ẹwọn gbere l'Ekoo

Ile-ẹjọ to n gbọ ẹsun ibalopọ ti ko tọna ati iwa ipa, iyẹn Sexual Offences and Domestic Violence, eyi to wa lagbegbe Ikẹja nipinlẹ Ekoo ti ju gendekunrin, ọmọ ọdun mẹtadinlọgbọn kan, Ọlamide Ayọdele sẹwọn gbere lori ẹsun ifipabanilopọ. Ọmọdebinrin, ọmọ ọdun mẹjọ kan la gbọ pe Ọlamide fipa ba laṣepọ. Ọmọ naa ni wọn lo jẹ ọmọ ẹni to ran an lọwọ. Nigba to n gbe idajọ naa kalẹ, Onidajọ Abiọla Ṣọladoye, o ṣapejuwe Ọlamide gẹgẹ bii opurọ nla, alaimoore, alailaanu, ọdaran ati oniwa ibajẹ ti ko nilo lati ṣaanu ẹ.Onidajọ Ṣọladoye sọ pe awọn ẹri toun ri gba nigba nipa ẹsun ti wọn fi kan ọdaran naa kọja ohun ti wọn le dawọ bo tabi gboju fo da, fun idi eyi, o paṣẹ pe ko lọ lo eyi to ku nigbesi aye ẹ lọgba ẹwọn.